3. การประกอบธุรกิจของแต่ละสายผลิตภัณฑ์

(เฉพาะสายผลิตภัณฑ์ที่เป็นธุรกิจหลัก)

ธุรกิจหลักที่มีสาระสำคัญของ MBK และบริษัทย่อยแบ่งออกเป็นธุรกิจศูนย์การค้า ธุรกิจโรงแรม
ธุรกิจพัฒนาอสังหาริมทรัพย์ ธุรกิจการผลิตและจำหน่ายข้าวสาร และธุรกิจสนามกอล์ฟ
มีรายละเอียดดังนี้

1) ธุรกิจศูนย์การค้า

ดำเนินธุรกิจโดยบมจ.เอ็ม บี เค(MBK)

(1) ลักษณะผลิตภัณฑ์หรือบริการ

ศูนย์การค้า MBK Center ดำเนินธุรกิจโดย บมจ. เอ็มบีเค เปิดให้บริการตั้งแต่ปี 2528
ประกอบธุรกิจให้เช่าพื้นที่สำหรับธุรกิจค้าปลีก รวมพื้นที่เช่าค้าปลีกทั้งหมด 91,333.83 ตารางเมตร
เน้นจุดขายในเรื่องความทันสมัยและหลากหลายของสินค้าและบริการ ในราคาที่สมเหตุสมผล

กลุ่มลูกค้าหลักของศูนย์การค้าและผู้เช่าเป็นกลุ่มวัยรุ่นอายุประมาณ 17 -24 ปี กลุ่มลูกค้ารอง
ได้แก่ลูกค้าชาวต่างชาติโดยเฉพาะอย่างยิ่งในแถบเอเชียตะวันออกเฉียงใต้

ด้วยพื้นที่ศูนย์การค้ายังคงเป็นที่ต้องการของผู้ประกอบการค้าปลีกทั่วไป ประกอบกับการที่บริษัทฯ
ให้ความสำคัญต่อผู้เช่า และผู้เข้าใช้บริการ โดยเน้นการให้บริการที่สร้างความพึงพอใจสูงสุด
ส่งผลให้อัตราการเช่าพื้นที่ ในศูนย์การค้า MBK Center อยู่ในระดับสูงสุดอย่างต่อเนื่อง
ทั้งยังได้รับการยอมรับว่าเป็นศูนย์การค้าที่มีผู้เข้าใช้บริการเฉลี่ยมากที่สุด
เมื่อเทียบกับพื้นที่ค้าปลีกอื่นๆในย่านใจกลางเมือง

ด้วยความหลากหลายของสินค้าและบริการ
ที่ได้รับการคัดเลือกแล้วว่าเหมาะสมและมีศักยภาพในธุรกิจค้าปลีก
ตลอดจนการพัฒนาโดยไม่หยุดนิ่งทำให้ MBK Center
ได้รับความนิยมและเป็นที่รู้จักอย่างแพร่หลายทั้งจากลูกค้าชาวไทยและชาวต่างชาติ

มีรายละเอียดของพื้นที่ดังนี้

  1.1 จำนวนพื้นที่ทั้งหมดของอาคารเอ็ม บี เค เซ็นเตอร์ (MBK Center)

  อาคารเอ็ม บี เค เซ็นเตอร์ มีพื้นที่รวมทั้งสิ้น 269,176.75 ตารางเมตร โดยแบ่งเป็น

  ----------------------------------- ------------------- ----------------
  -พื้นที่ส่วนศูนย์การค้า                     141,454.39          ตารางเมตร

  -พื้นที่ส่วนโรงแรม                       47,096.53           ตารางเมตร

  -พื้นที่ส่วนสำนักงาน                      23,169.83           ตารางเมตร

  -พื้นที่จอดรถ                           57,456.00           ตารางเมตร

  รวมพื้นที่                              269,176.75          ตารางเมตร
  ----------------------------------- ------------------- ----------------

  1.2 รายละเอียดการใช้ประโยชน์ในพื้นที่แต่ละส่วน

  1.2.1.ส่วนที่เป็นพื้นที่ให้เช่า ณ 30 มิ.ย.47

   ส่วนศูนย์การค้าเอ็ม บี เค เซ็นเตอร์

  --------------------------------------------- ------------- -----------
  - พื้นที่ให้เช่าแก่ร้านค้า ณ                           91,333.83     ตารางเมตร

  - พื้นที่ส่วนกลาง เช่น ทางเดิน โถงลิฟท์ ฯลฯ            50,120.56     ตารางเมตร
  --------------------------------------------- ------------- -----------

   ส่วนเอ็ม บี เค ทาวเวอร์ ชั้นที่ 9-20

  --------------------------------------------- -------------- -----------
  - ส่วนสำนักงานให้เช่า                             17,600.54      ตารางเมตร

  - พื้นที่ส่วนกลาง เช่น ทางเดิน ห้องโถง ฯลฯ            5,569.29       ตารางเมตร
  --------------------------------------------- -------------- -----------

  (เป็นพื้นที่เช่าโดยบมจ.เงินทุนธนชาติ หมดอายุสัญญาเช่าปี 2555)

 จำนวนพื้นที่ให้เช่าแยกตามอายุการเช่าที่เหลือ (ไม่รวม PPB) ณ วันที่ 30 มิถุนายน 2547

  มีจำนวนพื้นที่ให้เช่าแก่ร้านค้าและสำนักงานให้เช่า มีจำนวนรวมทั้งสิ้น 108,934.37
  ตารางเมตร

  แยกตามอายุการเช่าพื้นที่ที่เหลืออยู่ ดังนี้

  ---------------------------- ---------------- --------------------- ----
  อายุสัญญาเช่าที่เหลือ              พื้นที่ (ตารางเมตร)  ร้อยละของพื้นที่ให้เช่ารวม   

  1.5.1 อายุสัญญาเช่าไม่เกิน 1 ปี    48,628.43        44.64                 %

  1.5.2 อายุสัญญา 1-3 ปี          14,852.61        13.63                 %

  1.5.3 อายุสัญญา 4-6 ปี          8,345.25         7.66                  %

  1.5.4 อายุสัญญา 7-10 ปี         36,591.11        33.59                 %

  1.5.5 อายุสัญญามากกว่า 10 ปีขึ้นไป -                -                     %

  รวมพื้นที่                       108,417.40       99.53                 %

  พื้นที่ว่าง*                      516.97           0.47                  %
  ---------------------------- ---------------- --------------------- ----

  หมายเหตุ * รวมพื้นที่เช่าที่เริ่มสัญญาหลังจากวันที่ 30 มิถุนายน 2547

  1.2.2.ส่วนที่ไม่เป็นพื้นที่ให้เช่า

   ส่วนโรงแรมปทุมวันปริ๊นเซส (PPB)

  --------------------------------------------- -------------- -----------
  - ส่วนห้องพัก (29 ชั้น)                            26,127.61      ตารางเมตร

  - พื้นที่ส่วนกลาง เช่น ทางเดิน ห้องโถง ฯลฯ            20,968.92      ตารางเมตร
  --------------------------------------------- -------------- -----------

 ส่วนลานจอดรถพื้นที่รวม 57,456.00 ตารางเมตร

1.3 ลักษณะของการบริการ

  บริษัทฯ แบ่งลักษณะการให้เช่าพื้นที่ออกเป็น 2 ประเภท คือ

  1.3.1 การให้เช่าพื้นที่ระยะยาว มีกำหนดระยะเวลาเช่ามากกว่า 3 ปีขึ้นไป
  พร้อมเก็บค่าเช่าล่วงหน้าตลอดอายุสัญญาเช่า

  1.3.2 การให้เช่าพื้นที่ระยะสั้น มีกำหนดระยะเวลาเช่าตั้งแต่ 1 ปี ถึง 3 ปี

  นอกจากรายได้จากการเช่าพื้นที่ระยะสั้นและระยะยาวแล้ว รายได้อีกส่วนหนึ่งมาจาก :

  1. รายได้จากค่าบริการซึ่งเรียกเก็บจากลูกค้า เพื่อที่จะนำไปใช้ในการซ่อมบำรุงตัวอาคาร
  และเครื่องจักรต่างๆ , ค่าบริการรักษาความปลอดภัย, ค่าทำความสะอาด , ค่าน้ำประปาฯลฯ
  สำหรับพื้นที่ส่วนกลาง

  2. รายได้จากการให้บริการที่จอดรถภายใน และรอบตัวอาคารศูนย์การค้าเอ็ม บี เค เซ็นเตอร์

  3. รายได้จากค่าเช่าพื้นที่และค่าบริการจากการจัดงานนิทรรศการ

  4. รายได้จากค่าเช่าพื้นที่โฆษณา และป้ายโฆษณาภายในศูนย์ฯ

1.4.อัตราการเช่าพื้นที่ (Occupancy Rate) ในระยะเวลา 3 ปีที่ผ่านมา

  อัตราการเช่าพื้นที่ในระยะเวลา 3 ปีที่ผ่านมาเฉลี่ยอยู่ในอัตรา 99% - 100%
  ของจำนวนพื้นที่ทั้งหมด

  1.6.ปัจจัยที่มีผลกระทบต่อโอกาสหรือข้อจำกัดการประกอบธุรกิจ

  - ความเสี่ยงในการต่ออายุสัญญาเช่าที่ดิน

  การที่บริษัทฯ ไม่ได้เป็นเจ้าของที่ดินศูนย์การค้า ส่งผลให้บริษัทฯ
  มีความเสี่ยงที่อาจจะไม่ได้รับการต่ออายุสัญญาเช่าที่ดิน
  อย่างไรก็ดีโอกาสที่บริษัทฯจะได้รับการต่อสัญญาออกไปก็ยังมีอยู่สูง
  เนื่องจากบริษัทฯมีเงื่อนไขการเช่าที่เจ้าของที่ดินต้องเสนอเงื่อนไขการต่อสัญญาให้ผู้เช่าเดิมเป็นลำดับแรก

-ผลกระทบจากภัยจากการก่อการร้ายและโรคระบาด

  เนื่องจากช่วงปีที่ผ่านมามีกระแสเรื่องการก่อการร้ายและโรคระบาดทั้งภายในและภายนอกประเทศส่งผลให้บริษัทฯ
  ในฐานะผู้บริหารศูนย์การค้า ซึ่งเป็นแหล่งชุมชนต้องคำนึงถึงเรื่องความปลอดภัยเป็นพิเศษ
  อย่างไรก็ตาม บริษัทฯ
  ได้เตรียมมาตรการป้องกันภัยจากการก่อการร้ายโดยเฉพาะได้มีการจัดเจ้าหน้าที่รักษาความปลอดภัยและเจ้าหน้าที่ตำรวจในการตรวจสอบรถยนต์ที่ผ่านเข้าออกไว้อย่างเข้มงวดรัดกุม
  ในส่วนของโรคระบาดซึ่งเป็นปัจจัยเสี่ยงที่ไม่สามารถคาดการณ์ได้ แต่บริษัทฯ
  ได้พยายามดูแลและมีการติดตามข่าวสารอย่างใกล้ชิด เพื่อกำหนดมาตรการป้องกันได้ทันท่วงที

  (2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์หรือบริการที่สำคัญ

  1.กลยุทธ์การแข่งขัน

ในปีที่ผ่านมาธุรกิจศูนย์การค้ามีกลยุทธ์การแข่งขันที่เน้นหนักในเรื่องความแตกต่างและหลากหลายของสินค้าและบริการใน ราคาที่เหมาะสมกับความต้องการของตลาด ตลอดจนถึงการจัดกิจกรรมที่ช่วยส่งเสริมการขายให้กับร้านค้าและยังเป็นการสร้างความน่าสนใจสามารถดึงดูดผู้เข้าใช้บริการได้อย่างต่อเนื่อง โดยเน้นที่กลุ่มเป้าหมายระดับกลาง ทั้งชาวไทยและต่างชาติ ซึ่งพิจารณาแล้วว่าเป็นกลุ่มที่มีขนาดใหญ่และมีกำลังซื้อ แต่ยังไม่ได้รับการตอบสนองจากศูนย์การค้าที่เปิดให้บริการในละแวกใกล้เคียง

2.ลักษณะลูกค้า

  2.1.ลักษณะลูกค้าและกลุ่มลูกค้าเป้าหมาย

  2.1.1 ผู้เช่าหลัก(Anchor Tenant) : บริษัทฯ
  จะคำนึงถึงผู้เช่าหลักที่จะเป็นแม่เหล็กดึงดูดลูกค้าที่มาใช้บริการให้เกิดความสนใจ
  และกลับมาใช้บริการอย่างสม่ำเสมอ เช่น โตคิว ดีพาร์ทเมนท์สโตร์ โรงภาพยนตร์ โบว์ลิ่ง
  คาราโอเกะ ศูนย์รวมโทรศัพท์มือถือและอุปกรณ์ โดยบริษัทฯ จะคัดเลือกผู้เช่าที่มีความเหมาะสม
  ตรงกับกลุ่มเป้าหมาย รวมทั้งมีฐานะการเงินที่มั่นคง

  2.1.2 .ผู้เช่ารายย่อย : บริษัทฯ มีการคัดเลือกร้านค้าปลีก (Retail Shop)
  ที่มีสินค้าและบริการที่มีคุณภาพ เพื่อตอบสนองความต้องการของลูกค้า

  2.1.3.ผู้มาใช้บริการและซื้อสินค้าภายในศูนย์ฯ เนื่องจากเอ็ม บี เค เซ็นเตอร์
  เป็นศูนย์การค้าครบวงจร มีสินค้าหลากหลาย จึงทำให้มีฐานลูกค้ากว้างครอบคลุมคนหลายกลุ่ม
  เช่น นักเรียน นักศึกษา คนวัยทำงาน

  บริษัทฯ ให้ความสำคัญกับรูปแบบและการใช้งานขององค์ประกอบต่างๆ ภายในศูนย์ฯ เช่น
  ทางเดิน ลิฟท์ ห้องน้ำฯลฯ โดยบริษัทฯได้ทำการปรับปรุงพื้นที่ (Renovation)
  มาโดยตลอดนับตั้งแต่ปี 2542 เพื่อให้เกิดบรรยากาศในการจับจ่ายใช้สอยมากขึ้น มีความทันสมัย
  รวมถึงการใช้ประโยชน์สูงสุดจากพื้นที่ทุกตารางเมตร
  อีกทั้งลูกค้าที่มาใช้บริการก็จะได้รับความสะดวกสบายทั้งที่จอดรถ ห้องน้ำ
  มีความปลอดภัยตลอดเวลาที่อยู่ในศูนย์ฯ

  บริษัทฯ มีผู้เช่าหลัก 8 ลำดับแรกดังนี้

  --------- ----------------------------------- ------------- ------------
  ลำดับที่     ชื่อบริษัท/ห้าง/ร้าน                      ขนาดพื้นที่       คิดเป็น( %)

  1         บริษัทเงินทุน ธนชาติ จำกัด (มหาชน)        17,667.33     16.22

  2         บริษัท เอส เอฟ ซีเนม่า ซิตี้ จำกัด          14,049.60     12.90

  3         บริษัท กรุงเทพ - โตคิว สรรพสินค้า จำกัด    12,000.00     11.02

  4         บริษัท เอส.ซี.พี. แมเน็จเมนท์ จำกัด        8,563.15      7.86

  5         บริษัท ปทุมวัน ไลท์ จำกัด                 5,350.34      4.91

  6         บริษัท ซี แอนด์ เอ็น เซ็นเตอร์ จำกัด        4,486.00      4.12

  7         บริษัท สยามวันวาน จำกัด                 3,846.46      3.53

  8         บริษัท แกแล็คซี่ พร็อพเพอร์ตี้ จำกัด          2,814.75      2.58

            พื้นที่รวม (ตรม.)                       68,777.63     63.14
  --------- ----------------------------------- ------------- ------------

2.2.ผลกระทบของลูกค้ารายใหญ่ต่อบริษัทฯ

ลูกค้ารายใหญ่ที่เข้ามาเช่าพื้นที่ จะแบ่งวิธีการดำเนินธุรกิจออกเป็น 2 ประเภท คือ
ลูกค้าที่เช่าพื้นที่และประกอบธุรกิจเองกับลูกค้าที่เช่าพื้นที่ประกอบธุรกิจเองบางส่วน
และให้ผู้ประกอบการรายย่อยเช่าช่วงต่อบางส่วน สำหรับผลกระทบที่อาจจะเกิดขึ้นมีดังนี้

2.2.1.ลูกค้าผู้เช่าพื้นที่แล้วประกอบธุรกิจเอง ได้แก่ผู้เช่าประกอบการธุรกิจห้างสรรพสินค้า
เมื่อเลิกสัญญาหรือสัญญาเช่าหมดอายุลง
ก็จะมีห้างสรรพสินค้าอื่นที่มีชื่อเสียงพร้อมที่จะเข้ามาเช่าพื้นที่และดำเนินการต่อทันที
กรณีนี้จึงไม่ส่งผลกระทบใดๆ ต่อบริษัทฯ

2.2.2.ลูกค้าผู้เช่าพื้นที่ประกอบธุรกิจเองบางส่วนและให้ผู้ประกอบการรายย่อยเช่าช่วงต่อบางส่วน
ในกรณีนี้หากผู้เช่าเลิกสัญญาหรือสัญญาเช่าหมดอายุลง
บริษัทฯสามารถที่จะทำสัญญาโดยตรงกับผู้เช่าช่วงได้ทันที
หรือหาผู้เช่ารายอื่นมาเช่าแทนได้(เนื่องจากปัจจุบันมีผู้สนใจเช่าพื้นที่ได้แสดงความจำนงในการเช่าพื้นที่ไว้จำนวนมากพอสมควร)กรณีนี้จะส่งผลกระทบกับบริษัทฯน้อยมากเช่นกัน

2.3.บริษัทฯไม่มีผู้เช่าที่มีสัดส่วนเกินกว่า 30% ของรายได้รวมตามงบการเงินรวมในช่วง 3
ปีที่ผ่านมา

3.การจำหน่ายและช่องทางการจำหน่าย

3.1 เอ็ม บี เค เซ็นเตอร์ ตั้งอยู่ในทำเลที่มีศักยภาพสูง
การคมนาคมสะดวกสบายเอื้ออำนวยต่อการสัญจรของลูกค้า

3.2 เป็นศูนย์การค้าครบวงจร ( One Stop Shopping)
เป็นแหล่งรวมสินค้ามากมายหลายหลากสำหรับทุกเพศทุกวัย
ราคาสินค้าสามารถต่อรองได้จึงสร้างความพึงพอใจแก่ลูกค้าที่ได้เลือกซื้อสินค้าที่มีราคาถูกย่อมเยา

3.3 เป็นศูนย์ฯ ความบันเทิงเต็มพื้นที่ ชั้น 7 ภายใต้ Concept " One Floor Entertainment
"

3.4 เป็นแหล่งรวมและขายโทรศัพท์มือถือที่ใหญ่ที่สุดในประเทศไทย

3.5 มีโรงแรมระดับ 4 ดาว อยู่เชื่อมต่อกับตัวศูนย์การค้า

3.6 มีพื้นที่เช่าสื่อโฆษณา (ป้ายโฆษณา) ภายใน-นอก และโดยรอบศูนย์การค้า
ซึ่งช่วยเพิ่มสีสันและความโดดเด่นให้กับศูนย์ฯ ได้มาก

  (ข) สภาพการแข่งขันภายในอุตสาหกรรม

1.สภาพการแข่งขัน

การแข่งขันของผู้ประกอบการให้เช่าพื้นที่ค้าปลีกย่านใจกลางเมือง (CBD)
ยังมีการแข่งขันไม่สูงมากนักเนื่องจากปริมาณพื้นที่เช่ายังคงไม่เพียงพอกับความต้องการ
โดยเฉพาะพื้นที่ค้าปลีกที่มีลูกค้าเข้าใช้บริการมาก มีอัตราการเช่าพื้นที่สูง
มีแนวคิดตรงกับความต้องการของตลาด รวมถึงมีรูปแบบอาคารและการจัดการที่ดี
ยังคงเป็นที่ต้องการของผู้เช่าอย่างต่อเนื่อง
หรืออาจกล่าวได้ว่าตลาดยังเป็นของผู้ให้เช่าสำหรับพื้นที่ที่มีศักยภาพ
สามารถเลือกผู้เช่าและกำหนดค่าเช่าในอัตราที่สูงกว่าได้
หากเป็นพื้นที่ค้าปลีกที่มีคุณสมบัติดังที่กล่าวมาข้างต้น

2. จำนวนคู่แข่งขันโดยประมาณ ขนาดของบริษัทเมื่อเปรียบเทียบกับคู่แข่ง
และส่วนแบ่งทางการตลาด

  เนื่องจากศูนย์การค้าในย่านปทุมวันล้วนกำหนดตำแหน่งทางการตลาด (Positioning)
  และแบ่งกลุ่มลูกค้า (Market Segment) ที่แตกต่างจากคู่แข่งในบริเวณเดียวกัน กลุ่มลูกค้าผู้เช่า
  และประเภทสินค้าจึงค่อนข้างมีความแตกต่างกัน ประกอบกับแนวความคิดของบริษัทฯ
  ที่มีความต้องการอย่างแน่วแน่ที่จะทำให้ MBK Center
  แตกต่างจากบรรดาศูนย์การค้าในบริเวณใกล้เคียง ทำให้มีบุคลิกตราสินค้า (Brand
  Personality) และตำแหน่งทางการตลาด (Positioning) ของ MBK
  มีความโดดเด่นและมีเอกลักษณ์เป็นของตนเอง

  3.สถานภาพและศักยภาพในการแข่งขันของบริษัทฯ

ปัจจุบันสถานภาพและศักยภาพในการแข่งขันของบริษัทฯในส่วนของธุรกิจศูนย์การค้านั้นอยู่ในระดับที่ดี
โดยจากรายชื่อสำรอง (Waiting List)
ของผู้ที่ต้องการเช่าพื้นที่ของบริษัทฯที่สะท้อนให้เห็นถึงความต้องการอย่างต่อเนื่องของผู้ประกอบการค้าปลีกโดยทั่วไปที่แสดงความประสงค์ต้องการประกอบธุรกิจใน
MBK Center

  4. แนวโน้มภาวะอุตสาหกรรมและสภาพการแข่งขันในอนาคต

ย่านปทุมวันและราชประสงค์ ยังคงเป็นแหล่งชอปปิ้ง ที่สำคัญและใหญ่ที่สุดในประเทศขณะนี้
ด้วยสาเหตุที่ตั้งอยู่ใจกลางกรุงเทพมหานคร และเป็นจุดศูนย์รวมการคมนาคม
โดยเฉพาะอย่างยิ่งรถไฟฟ้ามหานคร (BTS) ซึ่งกำลังทำการขยายเส้นทางเดินออกไปอีกกว่า 11
ก.ม. คือสถานีสะพานตากสิน ถึงแยกตากสิน 2.2 ก.ม. ซึ่งจะแล้วเสร็จปี 2547 และ
สถานีอ่อนนุช ถึงสำโรง ระยะทาง 8.9 ก.ม. แล้วเสร็จปี 2549
ทั้งนี้ยังไม่รวมการเชื่อมต่อระยะทางอีกว่า 23 ก.ม. ไปตามจุดต่างๆ
อันจะเป็นประโยชน์โดยตรงต่อศูนย์การค้า ในบริเวณนี้ โดยเฉพาะ MBK Center
ซึ่งมีสถานีรถไฟฟ้าอยู่หน้าศูนย์ฯ

นอกจากนี้ สภาวะการท่องเที่ยวที่มีแนวโน้มที่จะขยายตัวเพิ่มขึ้น
จากนโยบายของรัฐบาลที่ต้องการให้ประเทศไทยเป็นศูนย์กลางการท่องเที่ยวของเอเชีย
และยังสนับสนุนให้กรุงเทพฯ เป็นศูนย์กลางแฟชั่นของโลกเทียบเท่ากับเมืองแฟชั่นชั้นนำ
การสนับสนุนผู้ประกอบการรายย่อย และสินค้าหนึ่งตำบลหนึ่งผลิตภัณฑ์
จะเป็นตัวกระตุ้นอุตสาหกรรมค้าปลีก ควบคู่ไปกับปริมาณการเพิ่มขึ้นของนักท่องเที่ยว
อันจะส่งผลให้จำนวนผู้ผลิตเพิ่มขึ้นและมองหาช่องทางกระจายสินค้ามากขึ้น
เป็นแนวโน้มที่ดีต่อผู้ประกอบการค้าปลีกโดยรวม

(3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

-ไม่มี-

(2) ผลกระทบต่อสิ่งแวดล้อม

ผลกระทบต่อสิ่งแวดล้อมอันเกิดจากการดำเนินธุรกิจในอาคารศูนย์การค้าเอ็ม บี เค เซ็นเตอร์

มีดังนี้

1) มลพิษที่เกิดจากอาคารศูนย์การค้าเอ็ม บี เค เซ็นเตอร์ ที่มีผลกระทบต่อสิ่งแวดล้อมได้แก่

1.น้ำทิ้งจากอาคาร(MBK CENTER TOKYU MBK TOWER PATHUMWAN PRINCESS HOTEL)

2.กากของเสียที่เกิดจากระบบบำบัดน้ำเสีย

3.คุณภาพอากาศเนื่องจากนำน้ำ RECYCLE มาใช้ในระบบ COOLING TOWER

2) หน่วยงานราชการที่ควบคุมและดำเนินการเกี่ยวกับผลกระทบต่อสิ่งแวดล้อม

1.กรมควบคุมมลพิษ กระทรวงวิทยาศาสตร์

2.กรมอนามัย กระทรวงสาธารณสุข

3) การดำเนินการเพื่อลดผลกระทบเกี่ยวกับสิ่งแวดล้อม

1.การบำบัดน้ำทิ้งจากอาคาร

ศูนย์การค้าเอ็ม บี เค เซ็นเตอร์ มีระบบบำบัดน้ำเสียแบบ DEEP
SHAFT(เป็นระบบบำบัดน้ำเสียแบบ AS ชนิดหนึ่ง) เริ่มดำเนินการตั้งแต่ปี 2539 เป็นต้นมา
ซึ่งบำบัดน้ำเสียที่เกิดจากกิจกรรมต่างๆ ในอาคารทั้งหมด ได้แก่ MBK CENTER TOKYU MBK
TOWER PATHUMWAN PRINCESS HOTEL ในการดำเนินงานควบคุมดูแลระบบบำบัดน้ำเสีย
มีการจดบันทึก และรายงานผลการปฏิบัติอย่างต่อเนื่อง
และมีการเก็บตัวอย่างน้ำส่งห้องปฏิบัติการเป็นประจำทุกเดือน เพื่อตรวจสอบคุณภาพน้ำ
ซึ่งสามารถบำบัดน้ำได้ตามมาตรฐานควบคุมคุณภาพน้ำทิ้งจากอาคาร

2.กากของเสียที่เกิดจากระบบบำบัดน้ำเสีย

กากของเสียที่เกิดขึ้นจากการบำบัดน้ำเสีย ได้จ้างผู้รับเหมาให้ดำเนินการขนย้าย
เพื่อนำไปทิ้งให้ถูกสุขลักษณะ

3.คุณภาพอากาศเนื่องจากนำน้ำ RECYCLE มาใช้ในระบบ COOLING TOWER

น้ำ RECYCLE ก่อนนำไปใช้ในระบบ CLEANING และ COOLING TOWER
ได้ผ่านขั้นตอนการกรองเอาสารแขวนลอยออกหลายขั้นตอน และเติมคลอรีนเพื่อฆ่าเชื้อโรค
(CHLORINE DIOXIDE DISINFECTION) โดยเฉพาะส่วนที่นำไปใช้ในระบบ COOLING TOWER
อาจมีการฟุ้งกระจายในอากาศ เพื่อให้คุณภาพน้ำ RECYCLE เหมาะสมต่อการนำไปใช้งาน

4) รายจ่ายการลงทุนในการควบคุมสิ่งแวดล้อม ในระยะ 3 ปีที่ผ่านมา
หรือคาดว่าจะมีการลงทุนในอนาคต

1. รายจ่ายการลงทุนในการควบคุมสิ่งแวดล้อม ในระยะ 3 ปีที่ผ่านมา มีค่าใช้จ่ายในการ
OPERATE และ MAINTENANCE เป็นเงิน 9,401,921.74 บาท (แบ่งเป็นค่าซ่อมบำรุง
4,831,916 บาทและค่าไฟฟ้า 4,570,005.74 บาท)

2. รายจ่ายการลงทุนในการควบคุมสิ่งแวดล้อมที่คาดว่าจะมีในอนาคตมูลค่ากว่า 16 ล้านบาท
เพื่อขยายบ่อพักน้ำเสีย และปรับปรุงประสิทธิภาพของเครื่องจักร

5) ผลการปฏิบัติงาน 3 ปี ที่ผ่านมา ตั้งแต่ปี 2543-ปัจจุบัน

บริษัทฯสามารถบำบัดน้ำเสียได้คุณภาพตามมาตรฐานอาคารประเภท ก (8
PARAMETER)แต่อาจมีบางช่วงที่ผลวิเคราะห์ บางพารามิเตอร์สูงกว่ามาตรฐานเล็กน้อย
เนื่องจากมีการทดลองปรับเปลี่ยนค่าในการควบคุมระบบ
หรือความเข้มข้นของน้ำเสียในบางขณะมากเกินไป

6) ข้อพิพาทเกี่ยวกับสิ่งแวดล้อม

-ไม่มี-

(4) งานที่ยังไม่ส่งมอบ

-ไม่มี-

2) ธุรกิจโรงแรม

ธุรกิจโรงแรมสำหรับรอบปี 2546/2547 จะประกอบด้วยโรงแรมปทุมวันปริ๊นเซส
โรงแรมเชอราตันกระบี่ บีช รีสอร์ท และโรงแรมรอยัลปริ๊นเซส ระนอง ดังนี้

(1) ลักษณะผลิตภัณฑ์หรือบริการ

  1.1 โรงแรม ปทุมวันปริ๊นเซส

ธุรกิจหลักของโรงแรมปทุมวันปริ๊นเซส คือ การให้บริการด้านห้องพัก อาหารและเครื่องดื่ม
ห้องสัมมนา ห้องจัดเลี้ยง ศูนย์ออกกำลังกาย ศูนย์สุขภาพ เฮลท์สปา ซึ่งมีรายละเอียดดังนี้

  1.1.1 ห้องพัก มีจำนวน 462 ห้อง ประกอบด้วยห้องแบบธรรมดา 402 ห้อง
  และแบบเอ็กเซ็คคูทีฟ สวีท 60 ห้อง และยังมี เอ็กเซ็คคูทีฟ เลาน์จ บิซิเนสเซ็นเตอร์
  และให้บริการอินเตอร์เน็ท

  1.1.2 ห้องอาหาร ประกอบด้วย ล็อบบี้บิสโตร ซึ่งเป็นห้องอาหารหลัก เปิดบริการ 24 ชั่วโมง
  นอกจากนี้ ยังมีห้องอาหารเกาหลี “คองจู” และห้องอาหารญี่ปุ่น “นาเบ-ญ่า” ซึ่งมีชื่อเสียง
  ห้องอาหารเดอะลูป ซึ่งอยู่ริมสระว่ายน้ำ ล๊อบบี้บาร์ และคุ๊กกี้คอร์นเนอร์
  นอกจากนี้มีบริการรูมเซอร์วิส 24 ชั่วโมงเสิร์ฟอาหารถึงห้องพัก

  1.1.3 ห้องสัมมนาและจัดเลี้ยง ประกอบด้วยห้อง บอลรูม สำหรับจัดงานได้ถึง 300 คน และ

  ห้องสัมมนา 2 ห้อง แต่ละห้องสามารถรับคนได้ 100 คน และห้องประชุมย่อยอีก 2 ห้อง

1.1.4 ศูนย์ออกกำลังกาย “ ดิโอลิมปิคคลับ ” ปัจจุบันมีจำนวนสมาชิกเกือบสองพันคน

ประกอบด้วยห้องออกกำลังกายขนาดใหญ่ มีอุปกรณ์เครื่องมือที่ทันสมัย ห้องอบ

ซาวน่า/สตีม สระว่ายน้ำ ซึ่งมีสระจาคุสซี่น้ำวนอีก 2 สระ เป็นระบบน้ำร้อน/เย็น คอร์ท

เทนนิสหญ้าเทียม 2 คอร์ท คอร์ทสควอช 2 คอร์ท ห้องอาโรบิคขนาดใหญ่ ลู่วิ่ง และ

กิจกรรมกีฬาอเนกประสงค์อื่น ๆ สำหรับสมาชิก

1.1.5 ธารธาราสปา ซึ่งได้เริ่มเปิดดำเนินการเมื่อกลางปี 2545 โดยทำธุรกิจศูนย์สุขภาพ

เฮล์ทสปา อย่างเต็มรูปแบบและมีแพทย์ประจำ

1.2 โรงแรมเชอราตัน กระบี่ บีช รีสอร์ท

ธุรกิจหลักของโรงแรม เชอราตัน กระบี่บีช รีสอร์ท คือการให้บริการด้านห้องพัก
อาหารและเครื่องดื่ม ห้องสัมมนา ห้องจัดเลี้ยง สถานที่ออกกำลังกาย ศูนย์สุขภาพสปา
และส่วนของสันทนาการและกิจกรรมสำหรับแขกที่มาท่องเที่ยว/ผักผ่อน (Recreation)

1.2.1 ห้องพักมีจำนวน 246 ห้อง ประกอบด้วยห้องแบบธรรมดา 210 ห้อง แบบคลับรูมของ

เชอราตัน 30 ห้อง และห้องสวีท 6 ห้อง มีอุปกรณ์ครบสำหรับการพักผ่อนอย่างแท้จริง

รวมทั้งบริการอินเตอร์เน็ทในห้องพักด้วย

1.2.2 ห้องอาหารประกอบด้วย แมงกูสทีน ซึ่งเป็นห้องอาหารหลัก เปิดบริการตั้งแต่ 6.00 น.

ถึง 23.00 น. บริการรูมเซอร์วิสเสริฟอาหารถึงห้องพัก 24 ชั่วโมง ห้องอาหารเก็กโก้

เป็นแบบเปิดโล่งอยู่ใกล้หาด เสริฟอาหารอิตาเลี่ยนและอาหารทะเลเป็นหลักบรรยากาศ

สบายๆ เปิดตั้งแต่ 11.00 น. ถึง 23.00 น. ห้องโคโค วิด้า เป็นไนท์คลับ/เล้าชน์ ฟังเพลง

เปิดตั้งแต่ 12.00 น. ถึง 01.00 น. ซึ่งทั้งห้องอาหารเก็กโก้และโคโควิด้าเสริฟอาหารและ

เครื่องดื่มให้แขกที่ใช้บริการสระว่ายน้ำและชายหาด และสุดท้ายคือมาร์ตีนี่ส์ เป็นล็อบ

บี้เล้าชน์ เปิดตั้งแต่ 8.00 น. ถึง 01.00 น. เสิร์ฟเครื่องดื่มและสแน็คบรรยากาศสบายๆ

ชมพระอาทิตย์ตกและวิวสวยๆ

1.2.3 สถานออกกำลังกายเฮลท์คลับ และสันทนาการ/กิจกรรมต่างๆ เพื่อให้แขกไม่รู้สึกเบื่อ

ห้องออกกำลังกายมีอุปกรณ์ครบครัน คอร์ทเทนนิส 1 คอร์ท จักรยานเสือภูเขาเรือคายัค

เรือแคนู วินเสริ์ฟ เรือใบ เรือแคทธามารานท่องเที่ยวนอกสถานที่ เช่นล่องแก่ง น้ำตก

เดินป่า ฯลฯ

1.2.4 ห้องสัมมนาและจัดเลี้ยง เป็นห้องบอลรูมจุคนได้ประมาณ 200-240 คน สามารถแบ่ง

  ออกได้เป็น 2 ห้องย่อย และมีห้องประชุมเล็กจุคนได้ประมาณ 30 คน อยู่กลางสวนป่า

  โกงกาง

1.2.5 แมนดารา สปา ด้วยชื่อเสียงและความเชื่อถือในมาตรฐานระดับสากล ทำให้เป็นที่รู้จัก

ของแขกต่างชาติ

1.3 โรงแรมรอยัลปริ๊นเซส ระนอง

ธุรกิจหลักคือ การให้บริการห้องพัก 138 ห้อง มีทั้งห้องธรรมดาและห้องสวีท
โดยทุกห้องมีน้ำแร่บริการให้อาบถึงห้อง มีห้องบอลรูมซึ่งสามารถจุคนได้ถึง 1,000 คน
และห้องสัมมนาย่อยจุคนได้ประมาณ 30-40 คน ห้องอาหารชื่อปริ๊นเซส คาเฟ่ ซึ่งเปิดบริการตั้งแต่
06.00 น. ถึง 23.00 น. ห้องคาราโอเกะเปิดบริการตั้งแต่ 19.00 น. ถึง 01.00 น.
ฟิตเนสคลับ ซึ่งปรับปรุงและขยายให้ทันสมัยขึ้น ห้องนวดตัวและนวดเท้า
สระว่ายน้ำโอลิมปิคขนาดใหญ่และบ่อแช่น้ำแร่ 4 บ่อ

(2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์หรือบริการที่สำคัญ

1.กลยุทธ์การแข่งขัน

โรงแรมปทุมวันปริ๊นเซสยังคงมุ่งเน้นในเรื่องของราคาอันสมเหตุสมผลต่อต้นทุนและปริมาณความพึงพอใจของลูกค้า
โดยโรงแรมจะยังคงไม่มีการเสนอขาย “ตัดราคา” จากคู่แข่งโดยรวม
แต่หากจะมุ่งเน้นให้เห็นถึงความสะดวกสบายจากการเข้าพัก
และความคาดหวังเป็นการเปรียบเทียบกับราคาที่สมเหตุสมผล เป็นหลัก
นอกจากนี้โรงแรมยังมีนโยบายมอบสิ่งกำนัลหรือ
โบนัสให้แก่ลูกค้าที่ให้การสนับสนุนอย่างประจำและต่อเนื่องเรื่อยมาด้วยเช่นกัน
โรงแรมเชอราตันกระบี่ บีช รีสอร์ท ก็ใช้ช่องทางการจัดจำหน่ายโดยผ่านเครือข่ายของสตาร์วูด
ซึ่งเชื่อมโยงไปทั่วโลกและสตาร์วูดพรีเฟอร์เกสท์โปรแกรมเป็นการสะสมแต้มของลูกค้าโรงแรมทั่วโลก
ส่วนโรงแรมรอยัลปริ๊นเซส ระนอง
ได้ปรับกลยุทธ์ใหม่โดยเน้นไปในเรื่องส่งเสริมการท่องเที่ยวในจังหวัดระนองมากขึ้น
โดยประสานกับการท่องเที่ยวแห่งประเทศไทยและสื่อมวลชน

2.ลักษณะลูกค้าและกลุ่มเป้าหมาย

โรงแรมปทุมวัน ปริ๊นเซส จะยังคงมุ่งเน้นกลุ่มลูกค้าที่ยังคงมีศักยภาพในการซื้อสูง
และกลุ่มลูกค้าที่มีเป้าหมายอัน “ชัดเจน” สำหรับการเข้าพักโรงแรมในกรุงเทพฯ อันได้แก่
การช็อปปิ้ง บันเทิง โภชนาการ ติดต่อธุรกิจและการประชุมสัมมนา
ซึ่งจากสิ่งเหล่านี้จะทำให้โรงแรมสามารถเอื้ออำนวยความสะดวก ในกรุงเทพฯ เท่านั้น

กลุ่มลูกค้าหลัก ได้แก่ลูกค้าจากประเทศสิงคโปร์ ออสเตรเลีย ฮ่องกง ญี่ปุ่น สหรัฐอเมริกา
และอังกฤษ เนื่องจากยังคงเป็นกลุ่มประเทศซึ่งยังคงมีศักยภาพทางการเงินและเศรษฐกิจสูง

กลุ่มลูกค้ารอง ได้แก่กลุ่มลูกค้าที่มีการพักในกรุงเทพฯ เป็นการระหว่างทางหรือเชื่อมต่อสายการบิน
และหมายรวมถึงกลุ่มลูกค้าที่มีฤดูกาลท่องเที่ยวในบางช่วงของปีอันได้แก่กลุ่มประเทศยุโรป
สแกนดิเนเวีย นิวซีแลนด์ และกลุ่มประเทศในตะวันออกกลาง

โรงแรมเชอราตัน กระบี่ บีช รีสอร์ท เน้นตลาดนักท่องเที่ยวเพื่อมาพักผ่อนเป็นหลัก
โดยผ่านบริษัทท่องเที่ยวทั้งในและต่างประเทศ นอกจากนี้ยังส่งเสริมลูกค้ากลุ่มสัมมนาและบริษัทต่างๆ
เพื่อจัดประชุมและให้รางวัลพนักงาน กลุ่มลูกค้าหลักได้แก่นักท่องเที่ยวจากยุโรปและเอเซีย
นอกจากนี้จะมีออสเตรเลีย และอเมริกา แคนาดาด้วย

โรงแรมรอยัล ปริ๊นเซส ระนอง
เน้นนักธุรกิจที่เข้ามาพำนักที่จังหวัดระนองและกลุ่มราชการรวมถึงบริษัทต่างๆ ที่ต้องการจัดสัมมนา
ลูกค้างานจัดเลี้ยงเช่นงานแต่งงาน เป็นต้น
นอกจากนี้กำลังส่งเสริมการตลาดเพื่อดึงกลุ่มนักท่องเที่ยวธรรมชาติให้รู้จักจังหวัดระนองและพำนักที่โรงแรมฯ

3. การจำหน่ายและช่องทางการจำหน่าย

  โรงแรมทั้งหมดนี้ได้กำหนดช่องทางและวิธีการจำหน่ายดังนี้

-   การเสนอขาย โดยตรงกับบริษัทประกอบธุรกิจ และห้างร้าน

-   การเสนอขาย ผ่านบริษัททัวร์ ตามภูมิภาคต่างๆ ทั่วโลกทั้งในและต่างประเทศ

-   การเสนอขายผ่านสื่ออิเล็คโทรนิค หรือ เว็บไซด์

-   การเสนอขายผ่านระบบสายการบินชั้นนำ

-   การเสนอขายผ่านสิ่งพิมพ์ สื่อโฆษณา และประชาสัมพันธ์

-   การเสนอขาย โดยแผ่นปลิวสำหรับเทศกาลพิเศษในแต่ละช่วงของปี เช่นเทศกาลรับปริญญา
    เทศกาลฤดูร้อน

-   การเสนอขาย โดยตรงกับส่วนราชการ กระทรวง ทบวง กรม สำหรับการจัดอบรม
    และประชุมสัมมนาการเสนอขายผ่านคนกลาง โดยมีผลตอบแทน(คอมมิชชั่น)
    เช่นสมาคมโรงแรมไทย สมาคมธุรกิจการท่องเที่ยว ตลอดจนเจ้าของสื่ออินเตอร์เน็ตโดยทั่วไป

-   การเสนอขายตามงานส่งเสริมการท่องเที่ยวต่างๆ

-   การเสนอขายโดยผ่านช่องทางของเครือข่ายโรงแรมนั้นๆ เช่นกลุ่มดุสิต กลุ่มรอยัล ปริ๊นเซส
    และกลุ่มสตาร์วูด

ห้องพัก โรงแรมปทุมวันปริ๊นเซสมุ่งเน้นไปยังกลุ่มลูกค้าที่มีศักยภาพในการซื้อที่สูงขึ้น อันได้แก่
กลุ่มธุรกิจ กลุ่มประชุมสัมมนา(เน้นจากต่างประเทศโดยตรง)
กลุ่มลูกค้าที่ได้รับการเดินทางเป็นรางวัล (อินเซ็นทีฟ) กลุ่มการจัดประชุมจากองค์การนานาชาติ
กลุ่มการจัดการประชุมการกีฬานานาชาติ กลุ่มการจัดนิทรรศการ ทั้งในประเทศและต่างประเทศ
โดยความมุ่งหวังในรายได้รวม ทั้งอัตราห้องพักที่สูงขึ้นและการใช้บริการจัดเลี้ยงอาหาร
ประชุมและสัมมนาตามลำดับ
ในขณะเดียวกันก็มีความมุ่งหวังในการขยายตลาดและความต้องการไปยังกลุ่มภูมิภาคยุโรป ญี่ปุ่น
และทวีปอเมริกาด้วยเช่นกันด้านตลาดของกลุ่มนักท่องเที่ยวทั่วไป
โรงแรมมีความคาดหวังเจาะกลุ่มนักท่องเที่ยวหลักของโรงแรม โดยจะมุ่งเน้นในระดับกลางขึ้นไป
ซึ่งยังคงมีศักยภาพในการซื้อค่อนข้างสูง

ซึ่งต่อมาได้มีโครงการปรับแผนการตลาดให้สอดคล้องกับแผนงานหลักของการท่องเที่ยวแห่งประเทศไทย
ในการชักจูงให้มีการจัดประชุม สัมมนา และนิทรรศการ ในประเทศไทยให้มากยิ่งขึ้น

ห้องอาหาร
โรงแรมปทุมวันปริ๊นเซสได้จัดให้มีการตรวจสอบคุณภาพและรสชาดของอาหารอย่างสม่ำเสมอ
การเพิ่มความแปลกใหม่ในแต่ละชนิดของอาหาร การจัดเทศกาลอาหาร ประจำฤดูกาล
การจัดเทศการอาหารภูมิภาคและเทศกาลอาหารนานาชาติ
เพื่อเป็นการดึงดูดและสร้างความแปลกใหม่ให้กับผู้ใช้บริการโดยทั่วไป

ขณะที่โรงแรมเชอราตัน กระบี่ บีช รีสอร์ท มีห้องพักเป็นแบบรีสอร์ท
แต่ตกแต่งทันสมัยเน้นประโยชน์ใช้สอยและการให้บริการอินเตอร์เน็ท
ขณะที่ห้องอาหารก็มีลักษณะเฉพาะตัวในแต่ละห้องจะได้ไม่น่าเบื่อเพราะแขกส่วนมากจะพักหลายวัน
ส่วนโรงแรมรอยัล ปริ๊นเซส ระนอง เน้นด้านสุขภาพ มีน้ำแร่ออกจากท่อน้ำก๊อกในห้องพักทุกห้อง

(2) สภาพการแข่งขันภายในอุตสาหกรรม

1. สภาพการแข่งขัน

ปัจจุบันธุรกิจโรงแรมมีการแข่งขันค่อนข้างสูง จึงทำให้มีการแย่งลูกค้ากันค่อนข้างมาก
โรงแรมที่เคยมีลูกค้าเป็นนักธุรกิจเป็นกลุ่มหลักก็อาจหันมาจับตลาดนักท่องเที่ยวเพิ่มขึ้น
เนื่องจากภาวะเศรษฐกิจที่ชะลอตัวลง ทำให้จำนวนนักธุรกิจที่เดินทางเข้ามากรุงเทพฯ น้อยลง
จึงต้องไปแย่งส่วนแบ่งตลาดจากโรงแรมที่มีกลุ่มนักท่องเที่ยวเป็นลูกค้าหลักหรืออาจเป็นในทางกลับกัน
โรงแรมที่มีกลุ่มลูกค้าหลักเป็นนักท่องเที่ยวซึ่งมีอัตราค่าห้องที่ถูกกว่าตลาดนักธุรกิจ
ก็อาจหันมาจับกลุ่มลูกค้านักธุรกิจ
และอาจมีการตัดราคาค่าห้องพักเพื่อเป็นแรงจูงใจดึงลูกค้ากลุ่มนี้เข้ามาพักในโรงแรมของตน
อย่างไรก็ตาม โรงแรมปทุมวันปริ๊นเซส ไม่ได้รับผลกระทบจากการแข่งขันดังกล่าวมากนัก
เนื่องจากทำเลที่ตั้ง คุณภาพและราคาของโรงแรมฯ เป็นที่ดึงดูดของนักท่องเที่ยวซึ่งเป็นตลาดหลัก
และยังได้ตลาดกลุ่มนักธุรกิจเข้ามาพักอีกด้วยราคาค่าห้องพักและอัตราการเข้าพักจึงไม่เคยลดต่ำลงแต่กลับสูงขึ้นทุก
ๆ ปี

ขณะที่โรงแรมเชอราตัน กระบี่ บีช รีสอร์ท เป็นโรงแรมเดียวในกระบี่
ที่ใช้ชื่อของเชนโรงแรมสากล เพราะชื่อ
เชอราตันเป็นที่รู้จักทั่วโลกและเป็นที่ยอมรับในมาตรฐานคุณภาพทั้งสถานที่และบริการอีกทั้งเป็นโรงแรมที่มีขนาดใหญ่ที่สุดในกระบี่คือ
246 ห้อง สามารถรับกรุ๊ปขนาดใหญ่ได้หรือได้พร้อมกันทีเดียวหลายกรุ๊ป ส่วนโรงแรมรอยัล ปริ๊นเซส
ระนอง เป็นโรงแรมเดียวที่ได้มาตรฐาน 4 ดาว ขณะที่โรงแรมอื่นต่ำกว่า 3 ดาว

  2.จำนวนคู่แข่งโดยประมาณและขนาดของบริษัทเมื่อเปรียบเทียบกับคู่แข่ง

พิจารณาจากความใกล้เคียงของตลาด ขนาดห้องพัก สิ่งอำนวยความสะดวก ความต้องการจากตลาด
และกลุ่มลูกค้าหลัก
สามารถที่จะเปรียบเทียบการแข่งขันได้จากโรงแรมในละแวกเดียวกันและอยู่ในระดับสี่ดาวด้วยกันโรงแรมปทุมวันปริ๊นเซสได้ประสบความสำเร็จในด้านอัตราการเข้าพักและราคาห้องพัก
ซึ่งอยู่ในระดับต้นๆ เมื่อเปรียบเทียบกับคู่แข่งขัน

สำหรับโรงแรมเชอราตัน กระบี่ บีช รีสอร์ท
นับว่ายังไม่มีคู่แข่งโดยตรงเนื่องจากโรงแรมอื่นไม่ได้เป็นโรงแรมเชนที่มีชื่อในระดับสากล
ส่วนโรงแรมรอยัล ปริ๊นเซส ระนอง มีคู่แข่งอยู่แห่งเดียวที่มีระดับใกล้เคียงกัน

  3. สถานภาพและศักยภาพในการแข่งขันของบริษัทฯ

โรงแรมปทุมวัน ปริ๊นเซส คาดว่ายังอยู่ในระดับดี
เนื่องจากสถิติที่ผ่านมาและการสำรองห้องพักในอนาคต
ยังปรากฏความสม่ำเสมอของผู้ใช้บริการและเป็นตัวเลขที่แน่ชัดจากกลุ่มเป้าหมายหลักของโรงแรม
ขณะเดียวกันในช่วงต่อสัญญาการขายผ่านบริษัทท่องเที่ยวก็ได้รับการยินยอมให้ปรับราคาขายขึ้น
ในทุกภูมิภาคของโลกอันสามารถที่จะสะท้อนให้เห็นความต้องการในอนาคตที่ดีเพิ่มขึ้นด้วยเช่นกัน

สำหรับโรงแรมเชอราตัน กระบี่ บีช รีสอร์ท มีศักยภาพในระยะยาวดีมาก
เนื่องจากตัวจังหวัดกระบี่เองเริ่มมีชื่อเสียงในระดับโลก
และสนามบินก็มีแผนขยายเพื่อรองรับเครื่องบินขนาดใหญ่

4. แนวโน้มภาวะอุตสาหกรรมและสภาพการแข่งขันในอนาคต

เนื่องจากลูกค้าและผู้ใช้บริการส่วนใหญ่ของโรงแรมปทุมวันปริ๊นเซสมุ่งเน้นไปยังชาวต่างประเทศเป็นหลัก
ดังนั้นปัญหาที่อาจจะส่งผลกระทบต่ออุตสาหกรรมส่วนใหญ่น่าจะมาจากปัจจัยผลกระทบจากภายนอกเป็นหลักอันได้แก่

-   ปัญหาเศรษฐกิจโดยรวมของโลก นักท่องเที่ยวมีการเปลี่ยนพฤติกรรมการเข้าพัก
    และไม่เดินทางมายังประเทศไทย และกรุงเทพฯ ปัญหาหลักที่ผ่านมาในไตรมาสแรกของปีนี้คือ
    การระบาดของโรคไข้หวัดนกและสถานการณ์ความไม่สงบสามจังหวัดชายแดนภาคใต้
    ซึ่งทำให้นักท่องเที่ยวต่างชาติไม่มาประเทศไทยน้อยลง

-   จำนวนห้องพักที่เพิ่มสูงขึ้นในกรุงเทพฯ อันเนื่องมาจากการผุดขึ้นของโรงแรมใหม่ๆ ในอนาคต

-   เนื่องจากเป็นโรงแรมใน “กรุงเทพ” และจุดขายหลักคืออำนวยความสะดวกสบายในกรุงเทพฯ
    ดังนั้นปัจจัยที่ส่งผลกระทบโดยตรงกับการเข้าพัก ของโรงแรมได้แก่ปัญหาสิ่งแวดล้อม
    และการจราจร ปัญหามลภาวะ ปัญหาการแพร่ระบาดของยาเสพติดของกลุ่มวัยรุ่นในกรุงเทพฯ
    ตลอดจนปัญหาผู้ขายสินค้าเอาเปรียบผู้ซื้ออันส่งผลต่อจุดขายของโรงแรมโดยตรง

สำหรับโรงแรมเชอราตัน กระบี่ บีช รีสอร์ท อาจประสบการแข่งขันที่รุนแรงในอนาคต
เนื่องจากจำนวนโรงแรมที่ก่อสร้างใหม่เพิ่มขึ้นมาก
อีกทั้งจะมีโรงแรมเชนระดับสากลจะเปิดกิจการในอีก 2-3 ปีข้างหน้าอีกหลายแห่ง
บางแห่งก็มีขนาดใกล้เคียงกันจึงเป็นไปได้ที่จะแย่งส่วนแบ่งการตลาดเดียวกับเชอราตัน กระบี่ บีช
รีสอร์ท

ส่วนโรงแรมรอยัล ปริ๊นเซส ระนอง ไม่น่าจะมีคู่แข่งเพิ่มขึ้นในอีก 5 ปีข้างหน้า
แต่ศักยภาพของจังหวัดระนองจะค่อยๆ เติบโตขึ้น
และมีแนวโน้มเป็นสถานที่ท่องเที่ยวเพื่อสุขภาพในอนาคต

(3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

-ไม่มี-

(ข) ผลกระทบต่อสิ่งแวดล้อม

มีการดำเนินการเรื่องผลกระทบต่อสิ่งแวดล้อมเป็นอย่างเดียวกันกับธุรกิจศูนย์การค้าเนื่องจากโรงแรมปทุมวันปริ๊นเซสอยู่ในอาคารเดียวกันกับศูนย์การค้าเอ็ม
บี เค เซ็นเตอร์

โรงแรมเชอราตัน กระบี่ บีช รีสอร์ท
ได้มีมาตรการอย่างเข้มงวดในเรื่องผลกระทบต่อสิ่งแวดล้อมตั้งแต่เริ่มก่อสร้าง
โดยติดตั้งระบบกำจัดน้ำเสียและออกแบบภูมิทัศน์ให้คงสภาพธรรมชาติที่มีอยู่เดิมได้เกือบทั้งหมด

(4) งานที่ยังไม่ส่งมอบ

-ไม่มี-

3)  ธุรกิจพัฒนาอสังหาริมทรัพย์

ในปีที่ผ่านมา MBK ได้เริ่มดำเนินธุรกิจธุรกิจพัฒนาอสังหาริมทรัพย์ซึ่งเป็นธุรกิจที่ ดำเนินโดยบริษัท
แปลน เอสเตท จำกัด(PST) มีธุรกิจหลักคือธุรกิจพัฒนาที่ดินเพื่อขาย ธุรกิจรับบริหารทรัพย์สิน
ธุรกิจรับบริหารอาคารและชุมชน มีรายละเอียดดังนี้

  3.1.ธุรกิจพัฒนาที่ดินเพื่อขาย

  (1) ลักษณะผลิตภัณฑ์และบริการ

PST ได้ดำเนินการพัฒนาที่ดินเปล่าเพื่อขาย โดยมีรูปแบบการพัฒนาส่วนมากเป็นโครงการที่อยู่อาศัย
ซึ่งสินค้าที่ผลิตโดยส่วนมากจะเป็นบ้านเดี่ยว ที่แบ่งเป็น 2 ลักษณะผลิตภัณฑ์ คือ
บ้านสร้างเสร็จพร้อมขาย และบ้านสั่งสร้าง
โดยในปีที่ผ่านมาบริษัทได้มีการพัฒนาบ้านสร้างเสร็จพร้อมขาย ในโครงการบ้านสวนริมหาดชะอำ
จังหวัดเพชรบุรี จำนวน 36 แปลง ปัจจุบันคงเหลือเพียง 8 แปลงเท่านั้น

  (2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

  ในปีที่ผ่านมาธุรกิจการพัฒนาที่ดินเพื่อขายมีกลยุทธ์การแข่งขันดังนี้

1.  ดำเนินการจัดหาที่ดินที่มีศักยภาพในการพัฒนาโครงการที่อยู่อาศัย

  และศึกษาวิเคราะห์ที่ดินเปล่าที่บริษัทภายในกลุ่มมีอยู่ว่าสามารถนำมาพัฒนาได้หรือไม่

2.  ขยายฐานการดำเนินธุรกิจจากพื้นที่ในกรุงเทพมหานคร ไปยังพื้นที่ต่าง

  จังหวัดที่เป็นเมืองสำคัญ ๆ มากขึ้น เช่น จังหวัดภูเก็ต เป็นต้น

3.  PST
    มุ่งเน้นในเรื่องของแบบบ้านพักอาศัยที่มีความสวยงามและมีประโยชน์ในการใช้สอยพื้นที่ได้มาก
    รวมทั้งเรื่องของระบบ Home Automatic ที่จะอำนวยความสะดวกสบายให้กับลูกค้า
    นอกจากนี้มีนโยบายที่จะสร้างชุมชนพื้นที่สีเขียวภายในหมู่บ้านที่จะพัฒนาทุกแห่ง
    เพื่อเป็นการสร้างสภาพแวดล้อมที่ดีภายในชุมชน

4.  PST มุ่งเน้นในเรื่องคุณภาพของสินค้าที่ผลิต โดยมีการรับประกันคุณภาพตัวบ้านให้กับลูกค้า
    เป็นระยะเวลา 1 ปี นับจากวันรับมอบสินค้า
    และมีการจัดระบบรักษาความปลอดภัยภายในโครงการตลอด 24 ชั่วโมง

  2.ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายของธุรกิจพัฒนาที่ดินเพื่อขาย แบ่งออกได้ดังนี้

1.  กลุ่มลูกค้าที่มีความต้องการบ้านหลังแรก ที่มีรายได้ระดับปานกลางค่อนข้างสูง

  ถึงระดับสูง ที่ต้องการที่พักอาศัยตั้งอยู่ในเขตใจกลางเมืองหรือเขตชุมชน

2.  กลุ่มลูกค้าที่มีความต้องการบ้านหลังที่สองในต่างจังหวัด ที่มีรายได้ระดับสูง ที่

  ต้องการบ้านสำหรับไว้พักผ่อน

3.  กลุ่มนักลงทุนที่มีอสังหาริมทรัพย์ไว้ให้เช่า

  3.การจำหน่ายและช่องทางการจำหน่าย

PST มีการช่องทางการจำหน่ายสินค้าโดยผ่านช่องทางการจำหน่ายวิธีการขายตรงดังต่อไปนี้

1.  ทีมงานขายของ PST ซึ่งถือว่าเป็นส่วนสำคัญที่ทำให้การขายของบริษัท

  ประสบความสำเร็จ และบรรลุเป้าหมายที่ตั้งไว้ โดย PST
  มีการคัดเลือกและพัฒนาฝึกอบรมทีมงานขายเหล่านี้ให้มีความสามารถและทักษะในการดำเนินงานขายอย่างมีประสิทธิภาพ
  รวมทั้งมีการเก็บรวบรวมข้อมูลลูกค้าที่สนใจโครงการต่าง ๆ
  เพื่อนำมาเป็นฐานข้อมูลลูกค้าในอนาคต

2.  ผ่านตัวแทนขายต่าง ๆ ไม่ว่าจะเป็นนายหน้าจากบุคคลภายนอก และพนักงานของ PST
    และพนักงานบริษัทในเครือของ PST
    ซึ่งมีการสร้างโปรแกรมด้านตัวแทนขายในรูปแบบเครือข่าย
    โดยให้ข้อมูลและรายละเอียดเกี่ยวกับตัวสินค้าให้ตัวแทนขายรับทราบ

3.  การโฆษณา ประชาสัมพันธ์ และส่งเสริมการขาย PST ได้มีการจัดทำ

  โฆษณา ประชาสัมพันธ์ และโปรแกรมการส่งเสริมการขายต่าง ๆ ในรูปแบบผสมผสาน
  เพื่อเป็นการสร้างและขยายช่องทางการจำหน่ายสินค้า
  อีกทั้งเป็นการเผยแพร่ข้อมูลให้ลูกค้ารู้จักและยอมรับในสินค้าที่ผลิตขึ้น

(2) สภาพการแข่งขันภายในอุตสาหกรรม

1.  สภาพการแข่งขัน

ในปี 2546 ภาพธุรกิจอสังหาริมทรัพย์ได้แสดงสัญญาณการฟื้นตัวอย่างชัดเจน
และมีความเติบโตเพิ่มมากขึ้น ซึ่งเป็นผลจากภาวะเศรษฐกิจโดยรวมที่มีการปรับตัวดีขึ้นอย่างต่อเนื่อง
และจากการสนับสนุนมาตรการทางภาษีสำหรับธุรกิจอสังหาริมทรัพย์ของภาครัฐจนถึงปลายปี 2546
ส่งผลให้ภาพรวมของอสังหาริมทรัพย์ดีขึ้น รวมทั้งภาวะอัตราดอกเบี้ยในตลาดที่ยังคงตัวในระดับต่ำอยู่
เป็นส่วนช่วยสนับสนุนให้ความต้องการที่อยู่อาศัยในตลาดเพิ่มสูงขึ้น
ส่งผลให้มีผู้ประกอบการทั้งรายเก่าและรายใหม่เข้าสู่ตลาดเพิ่มมากขึ้น
และมีการขยายเปิดโครงการในเขตแหล่งธุรกิจสูงขึ้น อีกทั้งระดับราคาอสังหาริมทรัพย์ในปี 2546
มีการปรับราคาเพิ่มขึ้น อันเนื่องมาจากต้นทุนวัสดุก่อสร้างที่ปรับราคาสูงขึ้น

2.  สถานภาพและศักยภาพในการแข่งขันของบริษัท

PST มีศักยภาพในการแข่งขันค่อนข้างสูง
เนื่องจากบริษัทมีผู้ที่มีประสบการณ์และความชำนาญในการพัฒนาอสังหาริมทรัพย์จำนวนมาก
อีกทั้งตลาดอสังหาริมทรัพย์รับรู้ถึงการออกแบบบ้านที่มีความสวยงามและเป็นเอกลักษณ์
รวมทั้งผู้บริโภคที่สนใจและเป็นกลุ่มเป้าหมายของ PST ก็มีการรับรู้ถึงคุณภาพของสินค้าและบริการที่
PST ได้มอบให้ตามความต้องการของลูกค้าได้เป็นอย่างดี

3.  แนวโน้มภาวะอุตสาหกรรมและสภาพการแข่งขันในอนาคต

ในปี 2547 มีสภาพการแข่งขันที่รุนแรงมากขึ้น
เนื่องจากมีผู้ประกอบการทั้งรายเก่าและรายใหม่เกิดขึ้นในตลาดอย่างต่อเนื่อง
ส่งผลให้ปริมาณสินค้าในตลาดเพิ่มขึ้น
ในขณะที่ความต้องการที่อยู่อาศัยของผู้บริโภคมีการเพิ่มขึ้นในอัตราที่น้อยกว่า
อันมีผลมาจากการที่ภาครัฐยกเลิกมาตรการทางภาษีที่สนับสนุนให้กับธุรกิจอสังหาริมทรัพย์
รวมทั้งการคาดการณ์เกี่ยวกับแนวโน้มอัตราดอกเบี้ยที่อาจมีการปรับตัวสูงขึ้น
นอกจากนี้แนวโน้มในการพัฒนาสินค้าในตลาดมีการเน้นหนักในเรื่องของการนำเทคโนโลยีใหม่ ๆ
เข้ามาช่วยในการอำนวยความสะดวกสบาย และความปลอดภัยให้กับผู้บริโภคมากขึ้น
รวมทั้งการให้บริการในรูปแบบครบวงจรมากขึ้น นอกจากนี้การตลาดในปี 2547
มีการจัดโปรแกรมการตลาดที่หลากหลายรูปแบบและผ่านสื่อในหลาย ๆ ทาง
ไม่ว่าจะเป็นสื่อโฆษณาตามสถานีรถไฟฟ้า สื่อโทรทัศน์ เป็นต้น

(3) การจัดหาผลิตภัณฑ์หรือบริการ

-ไม่มี-

(4) งานที่ยังไม่ส่งมอบ

-ไม่มี-

  3.2.ธุรกิจรับบริหารทรัพย์สิน

  (1) ลักษณะผลิตภัณฑ์และบริการ

PST ดำเนินการรับบริหารทรัพย์สินรอการขายของสถาบันการเงินต่าง ๆ
ในการดูแลบำรุงรักษาทรัพย์สินให้มีสภาพพร้อมขาย
และมีมูลค่าเพิ่มของทรัพย์สินที่ตั้งอยู่บนทำเลที่มีศักยภาพดี
อีกทั้งมีการให้บริการในเรื่องของการปรับปรุงซ่อมแซมทรัพย์สินให้สามารถจำหน่ายจ่ายออกได้ในราคาที่เหมาะสม
นอกจากนี้บริษัทเป็นตัวแทน นายหน้าขายทรัพย์สินที่รับบริหาร และบริการรับฝากขายทรัพย์สิน

  (2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

  ในปีที่ผ่านมาธุรกิจรับบริหารทรัพย์สินมีกลยุทธ์การแข่งขันดังนี้

1.  การขยายฐานลูกค้าไปสู่ภูมิภาคมากขึ้น เนื่องจากทรัพย์สินรอการขายที่

  บริหารส่วนใหญ่มีทำเลที่ตั้งอยู่ในภูมิภาค
  โดยการนำสินค้าออกบูธจำหน่ายตามมหกรรมบ้านและที่อยู่อาศัยของภูมิภาคต่าง ๆ
  ที่มีการจัดงานขึ้นมา

2.  ดำเนินการปรับปรุงซ่อมแซมทรัพย์สินที่ตั้งอยู่ในทำเลที่มีศักยภาพ
    เพื่อเป็นการเพิ่มมูลค่าให้ทรัพย์สิน ให้สามารถจำหน่ายได้ในราคาที่เหมาะสม

3.  ดำเนินการจัดกลุ่มทรัพย์สินเป็น portfolio เพื่อนำเสนอนักลงทุนพัฒนา

  อสังหาริมทรัพย์ที่สนใจลงทุนในอสังหาริมทรัพย์หลาย ๆ ประเภท

4.  ขยายเครือข่ายในการเป็นตัวแทนนายหน้าไปสู่ภูมิภาคที่เป็นจังหวัดศูนย์กลางของแต่ละภาค
    เพื่อขยายช่องทางการจำหน่ายให้ทั่วถึงทุกภูมิภาค

2.  ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายของธุรกิจรับบริหารทรัพย์สิน แบ่งออกได้ดังนี้

1.  กลุ่มลูกค้าทั่วไปที่ซื้อเพื่อเป็นที่อยู่อาศัย

2.  กลุ่มนักลงทุนรายย่อยที่ซื้อเพื่อการลงทุนให้เช่าหารายได้

3.  กลุ่มนักลงทุนที่ซื้อและนำไปปรับปรุงซ่อมแซมใหม่ และขายต่อ

4.  กลุ่มลูกหนี้เดิมที่มีสิทธิ์ซื้อทรัพย์คืน

3.  การจำหน่ายและช่องทางการจำหน่าย

  PST มีการช่องทางการจำหน่ายสินค้าโดยผ่านช่องทางการจำหน่ายทั้งวิธีการขาย

ตรงและวิธีผ่านตัวแทนขาย ดังต่อไปนี้

1.  การขายโดยทีมงานขายทรัพย์สินของบริษัท เป็นการขายโดยพนักงานขายของบริษัท
    ซึ่งมีหน้าที่รับผิดชอบการขายทรัพย์สินที่รับบริหารและรับฝากขายโดยตรง
    และพนักงานขายเหล่านี้จะได้รับการอบรมในเรื่องของเทคนิคการปิดการขาย
    เทคนิคการเจรจาต่อรองต่าง ๆ
    เพื่อสร้างเสริมทักษะและความสามารถในการขายให้พนักงานมีความสามารถในการขายสินค้าให้ได้ราคาที่เหมาะสมได้เป็นอย่างดี

2.  การขายโดยการนำทรัพย์สินออกประมูล

  บริษัทมีการติดต่อบริษัทประมูลเอกชนประมูลขายในงานมหกรรมต่าง ๆ
  โดยบริษัทมีการคัดเลือกทรัพย์สินที่จะนำออกประมูลขายส่งให้กับบริษัทที่รับดำเนินการ
  นำทรัพย์สินไปประมูลขาย หากมีผู้ใดให้ราคาสูงสุดก็จะเป็นผู้ชนะการประมูล และซื้อทรัพย์สินนั้นไป

3.  การขายโดยผ่านสื่อต่าง ๆ

  PST จะนำทรัพย์สินที่พร้อมขาย หรือทรัพย์ที่น่าลงทุนลงสื่อต่าง ๆ เพื่อเป็น

  ช่องทางการจำหน่ายช่องทางหนึ่ง ไม่ว่าจะเป็นนิตยสารสิ่งพิมพ์ เว็บไซด์ของบริษัท โบรชัวส์หรือ
  Leaflet สำหรับแจกจ่ายให้กับผู้ที่สนใจซื้อทรัพย์สินที่รับบริหารหรือรับฝากขาย

4.  การขายผ่านบริษัทตัวแทนนายหน้าอสังหาริมทรัพย์ จะให้บริษัทตัวแทนนาย

  หน้าอสังหาริมทรัพย์มืออาชีพช่วยในการขายทรัพย์สินที่รับบริหาร
  เพื่อเป็นการเพิ่มช่องทางการจำหน่าย โดยได้รับค่าธรรมเนียมหรือค่านายหน้าเป็นการตอบแทน

5.  การขายในลักษณะเป็น portfolioให้กับนักลงทุน เป็นการขายทรัพย์สินที่จัด

  เป็น portfolio แล้วให้กับนักลงทุน เช่น กองทุนรวม
  นักลงทุนที่ซื้อบ้านมือสองมาปรับปรุงซ่อมแซม
  ตกแต่งให้สภาพทรัพย์สินดีขึ้นเพื่อนำไปขายต่อให้กับบุคคลที่สนใจ

(2) สภาพการแข่งขันภายในอุตสาหกรรม

1.  สภาพการแข่งขัน

ในปี 2546 ที่ผ่านมา ตามภาวะธุรกิจอสังหาริมทรัพย์ที่มีแนวโน้มดีขึ้น
มีผลทำให้การขายทรัพย์สินรอการขายของสถาบันการเงินต่าง ๆ
สามารถจำหน่ายออกไปได้ในจำนวนที่มากขึ้นเมื่อเทียบกับการขายในปี 2545
จากข้อมูลตารางแสดงยอดขายทรัพย์สินรอการขายของสถาบันการเงินในปี 2545 และ 2546 ดังนี้

  ------------------------- ------- --- ------------ ---------- -----------
                                                     (หน่วย :    
                                                     ล้านบาท)    

  สถาบันการเงิน               ปี 2545                   ปี 2546     

                            หน่วย        มูลค่าขาย      หน่วย       มูลค่าขาย

  ธ. อาคารสงเคราะห์          2,435       2,197        4,330      3,231

  ธ. ไทยพาณิชย์               826         1,583        953        3,157

  ธ. กสิกรไทย                557         2,375        778        3,888

  ธ. กรุงศรีอยุธยา             902         1,498        904        6,600

  ธ. กรุงเทพ                 577         1,802        1,196      9,066

  ธ. ดีบีเอส ไทยทนุ            57          205          110        1,296

  ธ. กรุงไทย                 N.A.        1,683        910        2,028

  ธ. ทหารไทย                350         500          878        1,928

  ธ. นครหลวงไทย             214         510          739        2,956

  ธ. เอเชีย                  466         1,387        832        1,871

  รวม                       6,384       13,740       11,630     36,021
  ------------------------- ------- --- ------------ ---------- -----------

ที่มา : รวบรวมโดยฝ่ายวิชาการและศูนย์ข้อมูลที่อยู่อาศัย ธอส.

สถาบันการเงินต่าง ๆ
มีการนำกลยุทธ์การจำหน่ายที่หลากหลายมาใช้ในการเร่งจำหน่ายทรัพย์สินรอการขายของแต่ละแห่ง
สำหรับบริษัทเอกชนที่รับบริหารทรัพย์สินรอการขายให้กับสถาบันการเงินโดยส่วนมากจะเป็นลักษณะการแต่งตั้งตัวแทนขาย
ในส่วนของการดูแลบริหารทรัพย์สินจะเป็นหน้าที่ความรับผิดชอบโดยพนักงานของสถาบันการเงินเอง
ดังนั้นบริษัทรับบริหารทรัพย์สินหรือรับฝากขายทรัพย์สินในตลาดอสังหาริมทรัพย์ปัจจุบันยังมีจำนวนไม่มากรายนัก
ทำให้สภาพการแข่งขันในตลาดไม่รุนแรง
อีกทั้งธุรกิจรับบริหารทรัพย์สินยังเป็นธุรกิจที่จัดตั้งขึ้นโดยเป็นบริษัทย่อยของแต่ละสถาบันการเงินเอง
เพื่อความคล่องตัวและง่ายต่อการควบคุมดูแลให้เป็นไปตามนโยบายหลักของสถาบันการเงินแต่ละแห่ง

สำหรับธุรกิจรับฝากขายทรัพย์สินจากบุคคลทั่วไปนั้น
เป็นธุรกิจที่มีการแข่งขันกันมากเนื่องจากธุรกิจตัวแทนนายหน้าขายอสังหาริมทรัพย์เริ่มเป็นที่สนใจมากขึ้น
ตั้งแต่เกิดภาวะวิกฤตในปี 2540 เป็นต้นมา ที่ทำให้มีอสังหาริมทรัพย์มือสองในตลาดเพิ่มมากขึ้น
และเป็นธุรกิจที่ได้รับผลตอบแทนเป็นที่น่าพอใจ
ส่งผลให้มีผู้ประกอบการทั้งที่เป็นนิติบุคคลและเป็นบุคคลธรรมดาได้เข้าสู่ธุรกิจนี้เพิ่มมากขึ้น
โดยปัจจุบันข้อมูล ณ เดือนพฤษภาคม 2547 จากหนังสือพิมพ์ฐานเศรษฐกิจ
มีนิติบุคคลที่เป็นสมาชิกสามัญของสมาคมตัวแทนและนายหน้าอสังหาริมทรัพย์ จำนวน 79 ราย
ที่ดำเนินธุรกิจทางด้านนี้

2.  สถานภาพและศักยภาพในการแข่งขันของบริษัท

สำหรับการดำเนินธุรกิจรับบริหารทรัพย์สินของ PST ในปัจจุบันนั้นมีการดำเนินงานบริหารที่ถือได้ว่ามีศักยภาพในการแข่งขันเมื่อเปรียบเทียบกับคู่แข่งขันในตลาดได้เป็นอย่างดี และจากผลงานที่ผ่านมา PST สามารถดำเนินการขายทรัพย์สินให้กับผู้ว่าจ้างได้เป็นจำนวนมาก อีกทั้งมีการบำรุงดูแลรักษาทรัพย์สินให้อยู่ในสภาพที่ดี และสามารถสร้างมูลค่าเพิ่มให้กับทรัพย์สินได้ นอกจากนี้ยังได้ให้บริการครอบคลุมถึงการเจรจาขับไล่ผู้บุกรุกในทรัพย์สินรอการขายของสถาบันการเงิน ซึ่งนับเป็นปัญหาใหญ่ปัญหาหนึ่งที่สถาบันการเงินส่วนมากเผชิญอยู่ในปัจจุบัน โดยบริษัทที่รับบริหารทรัพย์สินในปัจจุบันมีน้อยรายที่ให้บริการครอบคลุมถึงบริการดังกล่าวข้างต้น

ในส่วนของธุรกิจรับฝากขาย PST ได้เริ่มดำเนินการประมาณไตรมาส 4 ของปี 2546
ดังนั้นถือว่าเป็นผู้ประกอบการรายใหม่ที่เพิ่งเข้าสู่ตลาด
จึงต้องมีการวางแผนกำหนดกลยุทธ์ในการแข่งขันกับคู่แข่งขันจำนวนมากในตลาดเป็นอย่างมาก
ซึ่งคาดว่าธุรกิจนี้จะสามารถเจริญเติบโตได้เพิ่มมากขึ้นในอนาคต
และเป็นรายได้หลักสำหรับการดำเนินธุรกิจของบริษัทอีกด้วย

3.  แนวโน้มภาวะอุตสาหกรรมและสภาพการแข่งขันในอนาคต

ในปี 2546 ธนาคารพาณิชย์ 9 แห่งและธนาคารอาคารสงเคราะห์ สามารถขายทรัพย์สินรอการขายได้รวม 11,630 รายการเป็นมูลค่า 36,021 ล้านบาท ในขณะที่ปี 2545 ขายได้ 6,384 รายการเป็นมูลค่า 13,740 ล้านบาท แสดงให้เห็นว่าปี 2546 สถาบันการเงินสามารถจำหน่ายทรัพย์สินรอการขายได้มากกว่าปี 2545 เป็นอย่างมาก โดยส่วนใหญ่ขายโดยวิธีการเสนอราคาจากผู้ซื้อ และการเจรจาซื้อขายโดยตรงมากกว่าวิธีการอื่น ๆ สำหรับการขายโดยวิธีการประมูลนั้น พบว่าสถาบันการเงินส่วนใหญ่ไม่นิยมจัดเอง เนื่องจากเสียค่าใช้จ่ายสูงและไม่ค่อยได้รับความนิยมจากผู้ซื้อมากนัก แต่ก็ยังมีการจัดประมูลโดยบริษัทประมูลเอกชนอยู่ โดยในปี 2546 มีการจัดประมูลทรัพย์สินที่มีทำเลที่ตั้งอยู่ใจกลางเมืองย่านแหล่งธุรกิจต่าง ๆ รวมทั้งการประมูลที่ดินแปลงใหญ่ที่มีศักยภาพในการพัฒนาลงทุน โดยภาพรวมราคาที่ขายได้มีแนวโน้มราคาที่สูงขึ้นเมื่อเทียบกับราคาขายของปี 2545 

สำหรับแนวโน้มปี 2547 คาดว่าการขายทรัพย์สินรอการขายจะอยู่ในระดับที่ใกล้เคียงกับปี 2546
เนื่องจากภาวะอัตราดอกเบี้ยในตลาดยังอยู่ในระดับต่ำ
ประกอบกับราคาของทรัพย์สินรอการขายยังไม่ปรับตัวสูงขึ้นเมื่อเทียบกับบ้านใหม่ที่มีแนวโน้มปรับตัวสูงขึ้น
จากการที่มีต้นทุนการก่อสร้างที่สูงขึ้น
นอกจากนี้ทรัพย์สินรอการขายของสถาบันการเงินยังมีข้อได้เปรียบในเรื่องของทำเลที่ตั้งที่มีหลากหลายสามารถสนองตอบความต้องการของผู้บริโภคได้เป็นอย่างดี
แต่การซื้อขายอสังหาริมทรัพย์ในปี 2547 นั้นผู้ซื้อต้องรับภาระค่าใช้จ่ายเพิ่มขึ้น
จากการที่ภาครัฐได้ยกเลิกมาตรการทางภาษีอากร
ค่าธรรมเนียมในการโอนกรรมสิทธิ์และการจดทะเบียนจำนอง สภาพการแข่งขันในปี 2547
คาดว่ามีการแข่งขันเพิ่มมากขึ้นในเรื่องของโปรแกรมการส่งเสริมการขายต่าง ๆ
รวมทั้งแพคเกจการให้สินเชื่อในอัตราดอกเบี้ยต่ำที่จะช่วยสนับสนุนให้การขายทรัพย์สินในปี 2547
มีระดับใกล้เคียงกับปี 2546

(3) การจัดหาผลิตภัณฑ์หรือบริการ

-ไม่มี-

(4) งานที่ยังไม่ส่งมอบ

-ไม่มี-

  3.3.ธุรกิจรับบริหารอาคารและชุมชน

  (1) ลักษณะผลิตภัณฑ์และบริการ

PST ให้บริการในการรับบริหารอาคารสำนักงานให้เช่า
ดำเนินการจัดหาผู้เช่าพื้นที่ในอัตราค่าเช่าราคาตลาดและจัดการบริหารสภาพแวดล้อมอาคารให้อยู่ในสภาพที่ดี
และสวยงาม รวมทั้งดูแลบำรุงรักษาระบบต่าง ๆ
ภายในอาคารให้อยู่ในสภาพสมบูรณ์ใช้งานได้ตลอดเวลา
นอกจากงานบริการรับบริหารอาคารสำนักงานให้เช่า ก็มีการให้บริการงานบริหารชุมชนหรือหมู่บ้าน
เนื่องจากธุรกิจหลักธุรกิจหนึ่งของ PST คือการพัฒนาที่ดินเพื่อขาย
ดังนั้นจึงมีธุรกิจงานบริหารหมู่บ้านหรือชุมชนเกิดขึ้น เพื่อสนับสนุนงานพัฒนาโครงการเพื่อขาย
และเป็นการดำเนินธุรกิจอสังหาริมทรัพย์ที่ครบวงจรอีกรูปแบบหนึ่ง
โดยงานบริหารหมู่บ้านหรือชุมชนนั้น จะเป็นการบริหารดูแล บำรุงรักษาทรัพย์สินส่วนกลาง
สาธารณูปโภคส่วนกลางของโครงการ รวมไปถึงงานบริหารสโมสรหมู่บ้านให้อยู่ในสภาพดี สวยงาม
นอกจากนี้ยังมีการจัดกิจกรรมทางการตลาดต่าง ๆ
ที่จะเป็นการสร้างสัมพันธ์ระหว่างลูกค้าภายในหมู่บ้านเอง และสร้างความสัมพันธ์ระหว่างลูกค้ากับ
PST เองด้วย

  (2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

  ในปีที่ผ่านมาธุรกิจรับบริหารอาคารและชุมชน มีกลยุทธ์การแข่งขันดังนี้

1.  สร้างความเป็นมืออาชีพในการบริหารโครงการ
    โดยการพัฒนาระบบบริหารอาคารและพัฒนาทีมงานโดยเน้นคุณภาพงานและการบริการ

2.  สร้างฐานข้อมูลแบบเจาะลึกตลาดอาคารสำนักงาน, อาคารที่อยู่อาศัย,
    หมู่บ้านจัดสรรในด้านการบริหารจัดการ

3.  รักษาภาพพจน์ความเป็นมืออาชีพในการบริหารโครงการ

4.  สร้างการรับรู้และการยอมรับในตราสินค้า (Brand Awareness and Brand
    reputation) ในด้านการบริหารอาคารสำนักงาน และบริหารหมู่บ้าน

2.  ลักษณะลูกค้าและกลุ่มลูกค้าเป้าหมาย

1.  กลุ่มนักพัฒนาอสังหาริมทรัพย์ให้เช่า เช่น อาคารสำนักงาน อพาร์ทเม้นต์ เป็นต้น

2.  กลุ่มนักพัฒนาอสังหาริมทรัพย์ประเภทที่อยู่อาศัย เช่น บ้านจัดสรร อาคารชุด เป็นต้น

3.  การจำหน่ายและช่องทางการจำหน่าย

PST
มีการช่องทางในการรับบริหารอาคารสำนักงานและบริหารชุมชนโดยผ่านช่องทางทั้งวิธีการขายตรงและวิธีผ่านตัวแทนขาย
ดังต่อไปนี้

1.  การขายโดยทีมงานการตลาดในการรับงานบริหารอาคารสำนักงานและบริหาร

  ชุมชน
  โดยการนำเสนอผลงานและเจรจาโดยตรงกับกลุ่มลูกค้าเป้าหมายที่ต้องการว่าจ้างทีมงานบริหารอาคารสำนักงานและบริหารชุมชน
  รวมทั้งการจัดหาผู้เช่าพื้นที่ภายในอาคารสำนักงาน

2.  การขายโดยผ่านตัวแทนนายหน้า ในลักษณะการจัดหาผู้เช่าพื้นที่อาคาร

  สำนักงานให้ โดยจ่ายค่าคอมมิชชั่นเป็นผลตอบแทนให้ตามอัตราตลาด

(2) สภาพการแข่งขันภายในอุตสาหกรรม

1.  สภาพการแข่งขัน

สำหรับธุรกิจรับบริหารอาคารสำนักงานและบริหารชุมชนในปี 2546 มีการแข่งขันค่อนข้างสูง
เนื่องจากพื้นที่ให้เช่าอาคารสำนักงานในปี 2546
มีอัตราว่างที่ลดลงต่ำสุดนับจากวิกฤติภาวะเศรษฐกิจเมื่อปี 2540 ที่ผ่านมา
ส่งผลให้บริษัททั้งรายใหม่และรายเก่าที่ดำเนินธุรกิจนี้ได้เข้าสู่ตลาดเพิ่มมากขึ้น
และส่วนแบ่งตลาดสำหรับธุรกิจนี้ส่วนใหญ่เป็นบริษัทต่างชาติ คือ บริษัท ซีบี ริชาร์ด เอลลิส จำกัด
เพราะเป็นบริษัทที่ดำเนินธุรกิจนี้มานานมาก แต่ในส่วนของบริษัทที่รับบริหารชุมชน
ยังมีการแข่งขันที่ไม่มากนัก
สาเหตุเพราะกฎหมายที่เกี่ยวกับนิติบุคคลบ้านจัดสรรยังมีความไม่ชัดเจนอยู่มาก
ทำให้ในทางปฏิบัติการบริหารหมู่บ้านตามตัวบทกฎหมายยังทำได้ยาก
โดยส่วนมากบริษัทพัฒนาอสังหาริมทรัพย์ที่เป็นโครงการบ้านจัดสรรต่าง ๆ
จะมีการตั้งบริษัทในกลุ่มเพื่อรับบริหารหมู่บ้านที่พัฒนาขึ้นมาเองเป็นส่วนใหญ่
แต่จะพบว่าผู้ประกอบการรายใหญ่ที่ดำเนินธุรกิจประเภทนี้อย่างชัดเจน คือ บริษัท พลัส
พร็อพเพอร์ตี้ส์ จำกัด ซึ่งเป็นบริษัทในกลุ่มของแสนสิริ

2.  สถานภาพและศักยภาพในการแข่งขันของบริษัท

สำหรับการดำเนินธุรกิจรับบริหารอาคารสำนักงานและบริหารชุมชนของ PST มี

ศักยกภาพในการแข่งขันในตลาดได้เป็นอย่างดี แต่ยังคงต้องสร้างการยอมรับและการรับรู้ในการดำเนินธุรกิจประเภทนี้กับกลุ่มลูกค้าเป็นอย่างมาก เนื่องจากเดิม PST ดำเนินธุรกิจประเภทนี้สำหรับทรัพย์สินของกลุ่มบริษัทบางกลุ่มเท่านั้น

3.  แนวโน้มภาวะอุตสาหกรรมและสภาพการแข่งขันในอนาคต

โดยภาพรวมภาวะเศรษฐกิจในปี 2546 ที่ผ่านมามีภาวะแนวโน้มการเจริญเติบโตที่ดีและต่อเนื่อง ส่งผลให้ผู้ประกอบธุรกิจเกิดความมั่นใจในการลงทุนและขยายการผลิตต่าง ๆ เพิ่มมากขึ้นซึ่งส่วนใหญ่มาจากการขยายพื้นที่ของประเภทธุรกิจเดิม อาทิเช่น ธุรกิจประกัน ธุรกิจสื่อสาร ภาคการเงินและการธนาคาร เป็นต้น ทำให้ความต้องการใช้พื้นที่สำนักงานในปี 2546 มีการปรับตัวเพิ่มขึ้น 4% เมื่อเทียบกับปี 2545 จากเดิมที่มีการใช้พื้นที่ 5.035 ล้านตารางเมตร เพิ่มเป็น 5.295 ล้านตารางเมตร ส่งผลให้อัตราพื้นที่ว่างในปี 2546 ปรับตัวลดลงจาก 24% เป็น 20% และเป็นอัตราพื้นที่ว่างที่ต่ำที่สุดเท่ากับปี 2539 (ข้อมูลจากรายงานผลวิจัยรายครึ่งปี ก.ค. – ธ.ค. 2546 บริษัท แสนสิริ จำกัด)

  แนวโน้มในปี 2547
  คาดว่าสถานการณ์ตลาดอาคารสำนักงานยังคงมีแนวโน้มการเจริญเติบโตในทิศทางที่ดีขึ้น
  และคาดว่าจะมีอุปทานในตลาดเพิ่มขึ้นประมาณ 2 – 3 อาคาร
  เนื่องจากความต้องการพื้นที่สำนักงานมีแนวโน้มขยายตัวมากขึ้น
  ในขณะที่อาคารสำนักงานให้เช่าในตลาดมีจำกัด
  เพราะต้องใช้ระยะเวลาในการสร้างอุปทานในตลาดเพิ่มเติม แต่ทั้งนี้ในปี 2547
  คาดว่าจะมีการนำอาคารสร้างค้างบางแห่งมาปรับปรุงพัฒนาต่อด้วยเช่นกัน

(3) การจัดหาผลิตภัณฑ์หรือบริการ

-ไม่มี-

(4) งานที่ยังไม่ส่งมอบ

-ไม่มี-

4) ธุรกิจการผลิตและจำหน่ายข้าวสาร

ธุรกิจการผลิตและจำหน่ายข้าวสารซึ่งดำเนินธุรกิจโดยบริษัทย่อยของ MBK คือบมจ.ปทุมไรซมิล แอนด์ แกรนารี(PRG)

(1) ลักษณะผลิตภัณฑ์หรือบริการ

ผลิตภัณฑ์หลักของ PRG ข้าวสารบรรจุถุงพลาสติก 5 กิโลกรัม และ 2 กิโลกรัม ตรา “มาบุญครอง”
ซึ่งมียอดขายประมาณร้อยละ 51 ของรายได้ทั้งหมด ซึ่งประกอบไปด้วยข้าวรวงแก้ว(ข้าวสาร 10%)
ข้าวหอมมะลิ(เกรด 100% ชั้น 2) ข้าวหอมมะลิทอง (เกรด 100%ชั้น 1) ข้าวหอมทิพย์
(ข้าวผสมมะลิและข้าวขาวเกรด 10%) ข้าวรวงทิพย์(ข้าวขาว 15%)
ข้าวกล้องหอมนพคุณ(ข้าวกล้องหอมมะลิ 100%) และข้าวสารบรรจุถุงพลาสติกขนาด 2 กิโลกรัม
ตรา “จัสมินโกลด์” (ข้าวหอมมะลิเกรด 100%ชั้น 1)

(2) การตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์หรือบริการที่สำคัญ

 1.กลยุทธ์การแข่งขัน

1.1 กลยุทธ์ทางการตลาด

PRG มีโรงสีขนาดใหญ่มีกำลังการผลิตประมาณวันละ 1,000 ตัน
มีขบวนการผลิตที่ครบวงจรโดยใช้เครื่องจักรที่ทันสมัย
มีการตรวจสอบคุณภาพผลิตภัณฑ์อย่างมีประสิทธิภาพและต่อเนื่อง นอกจาก PRG
จะได้ผลิตภัณฑ์หลักคือข้าวสารแล้วยังมีผลิตภัณฑ์พลอยได้จากขบวนการผลิตด้วย เป็นผลทำให้ PRG
มีอัตราส่วนของต้นทุนการผลิตต่อรายได้ต่ำเมื่อเปรียบเทียบกับบริษัทอื่นที่ดำเนินธุรกิจเดียวกัน
สำหรับตลาดภายในประเทศอาจกล่าวได้ว่า PRG
เป็นบริษัทแรกที่เริ่มนำการตลาดเข้ามาใช้เพื่อวัตถุประสงค์ทางการค้าเป็นรายแรก
โดยเริ่มผลิตข้าวสารบรรจุถุงพลาสติกภายใต้เครื่องหมายการค้า “ข้าวมาบุญครอง”
ซึ่งถือเป็นผู้นำในธุรกิจนี้ ส่วนตลาดส่งออกนั้น PRG ได้เริ่มมีการส่งออกมากขึ้น
เนื่องจากการส่งออกจะมีกำไรที่สูงกว่าขายในประเทศ แต่ PRG
จะยังรักษานโยบายเดิมคือไม่ประสงค์จะเสี่ยงกับการขึ้นลงของราคาข้าวเปลือก ดังนั้น PRG
จะทำสัญญาขายส่งออกต่อเมื่อมีปริมาณข้าวเปลือกในมือมากเพียงพอเท่านั้น ส่วนการส่งออกปลายข้าว
PRG ยังคงส่งปลายข้าว ผ่านผู้ส่งออกอยู่ แต่ในอนาคตอันใกล้ทาง PRG จะเริ่มส่งออกโดยตรง
โดยเน้นเฉพาะผู้ซื้อที่มีฐานะการเงินดี โดยมีธนาคารในประเทศรับรองการชำระเงิน
เพื่อลดการเสี่ยงจากการที่ไม่ได้รับชำระค่าสินค้า

หลักการที่ทำให้ผลิตภัณฑ์ข้าวถุงของ PRG สามารถรักษามาตรฐานคุณภาพสูงสุดได้ตลอดเวลา
อันเป็นจุดเด่นของ PRG มีดังนี้

1.  สร้างภาพพจน์ของผลิตภัณฑ์ (Brand Image) ในแง่ของคุณภาพสูง สะอาด ถูกหลักอนามัย

2.  สร้างความเชื่อถือและไว้วางใจให้ผู้บริโภคมีต่อสินค้าของ PRG
    ในเรื่องของปริมาณและประเภทของข้าวสาร

3.  ติดตามความต้องการของผู้บริโภคอย่างใกล้ชิดเพื่อปรับปรุงผลิตภัณฑ์ให้มีคุณภาพ ขนาด
    และการบริการตรงตามรสนิยม และความต้องการของลูกค้าตลอดเวลา

4.  พยายามยึดพื้นที่ในร้านค้า ซูเปอร์มาร์เก็ต ห้างสรรพสินค้า
    เพื่อให้มีผลิตภัณฑ์ของบริษัทวางจำหน่ายมากกว่าผลิตภัณฑ์ของบริษัทอื่นๆ
    และเป็นจุดเด่นแก่ผู้บริโภค

  2.ลักษณะลูกค้าและกลุ่มลูกค้าเป้าหมาย

ส่วนใหญ่แล้วลูกค้าที่มีการติดต่อซื้อขายกับ PRG
นั้นจะมีความสัมพันธ์ที่ดีกันมานานและลูกค้าที่จำหน่ายข้าวสารทั้งภายในและภายนอกประเทศก็มีความเชื่อมั่นในผลิตภัณฑ์ข้าวสารของ
PRG ทำให้เมื่อนำผลิตภัณฑ์ไปขายต่อผู้บริโภคก็ขายคล่องกว่าผลิตภัณฑ์จากบริษัทอื่น ๆ
และเมื่อถึงคราวที่ผู้บริโภคมีความนิยมต่อตัวผลิตภัณฑ์เปลี่ยนแปลงไป เช่น
มีความต้องการประเภทข้าวสารที่เปลี่ยนแปลงไปหรือลักษณะการบรรจุ
ลูกค้าก็จะนำข้อมูลเหล่านี้มาแจ้งกับ PRG เพื่อ PRG จะได้ตอบสนองความต้องการของผู้บริโภค และ
PRG ก็ได้มีการส่งเสริมการขายเป็นระยะ ๆ ให้แก่ลูกค้าตามสภาวะตลาดด้วย
ส่วนการให้เครดิตแก่ลูกค้านั้น PRG ก็พยายามจะเสนอเงื่อนไขที่ดีที่สุดแล้วแต่ประเภทของร้านค้า

ในระยะ 3 ปีที่ผ่านมาและงวดล่าสุด มีการขายให้แก่ลูกค้ารายใหญ่ 10 รายแรก คิดเป็นร้อยละ 35
ของยอดขายทั้งหมด และไม่มีรายใดรายหนึ่งมียอดขายเกินร้อยละ 30 ของยอดขายเป็นเวลา 3 ปี
ติดต่อกัน

4.การจำหน่ายและช่องทางการจำหน่าย

4.1 การจำหน่าย

ผลิตภัณฑ์ข้าวสาร

1) การจำหน่ายภายในประเทศ ข้าวสารบรรจุถุงพลาสติกหรือข้าวถุงภายใต้เครื่องหมายการค้า
“ข้าวมาบุญครอง” ได้ทำการจำหน่ายมากในเขตกรุงเทพฯ และปริมณฑล ประมาณ 81%
ของการจำหน่ายข้าวสารในประเทศทั้งหมด PRG ได้แบ่งตัวแทนการจำหน่ายเป็น 3 ประเภท คือ

1.  ร้านค้าขายส่ง PRG ได้จำหน่ายให้กับร้านค้าขายส่งประมาณร้อยละ 72 ของยอดจำหน่าย
    ซึ่งแต่ละร้านค้าส่งจะมีลูกค้าหรือร้านค้าปลีกอีกประมาณ 50-100 ราย
    ร้านค้าส่งส่วนใหญ่จะเป็นร้านค้าที่มีความสัมพันธ์ทางด้านการค้ากับ PRG เป็นเวลายาวนาน
    แผนการในอนาคต PRG จะพยายามเพิ่มร้านค้าส่งให้มากยิ่งขึ้น
    เนื่องจากแต่ละร้านค้าส่งจะมีร้านค้าปลีกของตนเองเป็นการกระจายข้าวถุงของ PRG
    ไปยังผู้บริโภคได้อย่างทั่วถึงทุกพื้นที่

2.  ห้างสรรพสินค้า ปัจจุบันมีห้างสรรพสินค้าและสหกรณ์ต่าง ๆ ที่จำหน่ายข้าวถุงของบริษัทฯ
    คิดเป็นร้อยละ 26 ของยอดจำหน่ายทั้งหมด
    โดยปัจจุบันพฤติกรรมของผู้บริโภคเปลี่ยนเป็นใช้บริการห้างสรรพสินค้าและสหกรณ์มากยิ่งขึ้น
    PRG มีแผนการขยายตลาดไปยังห้างสรรพสินค้าตามเมืองใหญ่ทั่วประเทศ

3.  ร้านค้าปลีกทั่วไป PRG ได้จำหน่ายโดยตรงให้กับร้านค้าปลีกทั่วไป
    ยอดการจำหน่ายมีประมาณร้อยละ 2 ของยอดการจำหน่ายทั้งหมดของบริษัทฯ

2) การจำหน่ายเพื่อการส่งออก PRG ได้ส่งออกข้าวสารไปหลายประเทศ
ส่วนใหญ่จะเป็นข้าวสารหอมมะลิ ซึ่งยอดส่งออกมีแนวโน้มที่จะสูงขึ้นทุกปี

3) สัดส่วนการจำหน่ายในประเทศต่อการส่งออกไปจำหน่ายต่างประเทศ

การจำหน่ายในประเทศ ในปี 2547 คิดเป็น 92% ของการจำหน่ายผลิตภัณฑ์ข้าวสารทั้งหมด
ส่วนการจำหน่ายไปต่างประเทศคิดเป็น 8%

ผลิตภัณฑ์พลอยได้ (By-Products)

1.ปลายข้าว PRG ได้ทำการจำหน่ายปลายข้าว
ส่วนใหญ่ให้กับผู้ส่งออกข้าวสารไปต่างประเทศเป็นส่วนใหญ่ เช่น บริษัทแคปปิตัลซีเรียลส์ จำกัด
บริษัท ไทยฟ้า จำกัด และ บริษัท รวงข้าวสยาม จำกัด เป็นต้น
ปลายข้าวบางส่วนได้จำหน่ายโดยตรงให้กับอุตสาหกรรมอาหารคนและสัตว์
ซึ่งจะนำไปดัดแปลงเป็นอาหารสำเร็จรูปอีกทอดหนึ่ง เช่น บริษัท กรุงเทพโปรดิวส์ จำกัด บริษัท
แหลมทองเกษตรภัณฑ์ จำกัด บริษัท ป.เจริญภัณฑ์อาหารสัตว์ จำกัด บริษัท เบทาโกร จำกัด
บริษัทแหลมทองสหการ จำกัด และบริษัทในเครือลีพัฒนา แต่ก็มีเกษตรกรผู้เลี้ยงสัตว์มาซื้อโดยตรงกับ
PRG บ้างเพื่อจะนำไปผสมอาหารสัตว์ในสูตรที่ตนต้องการ

2.น้ำมันรำดิบ PRG ได้ทำการจำหน่ายน้ำมันรำดิบส่วนใหญ่ให้กับบริษัทในประเทศญี่ปุ่น
และมีบางส่วนขายภายในประเทศให้กับอุตสาหกรรมผลิตน้ำมันพืช เช่นบริษัท น้ำมันบริโภคไทย จำกัด
เป็นต้น

3.กากรำสกัด PRG ได้จำหน่ายโดยตรงให้กับอุตสาหกรรมผลิตอาหารสัตว์เช่นบริษัท
บางกอกโปรดิวส์ จำกัด, บริษัท ป.เจริญโภคภัณฑ์ จำกัด เป็นต้น

4.ขี้เถ้าแกลบ PRG ได้จำหน่ายโดยตรงไปต่างประเทศทั้งหมด

4.2 การตลาด

ทาง PRG ได้ปรับปรุงหน่วยขายให้ครอบคลุมช่องทางจัดจำหน่ายให้มากยิ่งขึ้น
โดยได้จัดให้มีหน่วยขายเฉพาะกลุ่มลูกค้าสถาบัน เช่นโรงงาน โรงเรียน โรงแรม และร้านอาหาร
เป็นต้น หน่วยขายเฉพาะตลาดต่างจังหวัด หน่วยขายเฉพาะร้านค้าส่งและร้านค้าปลีก
หน่วยขายสำหรับตลาดต่างประเทศ และหน่วยขายเฉพาะร้านซูเปอร์สโตร์ นอกจากนี้ทาง PRG
ได้ว่าจ้างทีมที่ปรึกษาด้านการตลาด เพื่อมาทำการตลาดให้PRG
โดยมีจุดมุ่งหมายที่จะส่งเสริมประชาสัมพันธ์ผลิตภัณฑ์ของบริษัทที่มีอยู่เดิมและคิดค้นปรับปรุงกลยุทธ์ในการทำตลาดสำหรับสินค้าใหม่ๆ
ของ PRG

อนึ่งสภาพตลาดข้าวสารบรรจุถุงพลาสติกนั้น
ปัจจุบันตลาดข้าวถุงมีแนวโน้มที่แจ่มใสและมีโอกาสขยายตัวเพิ่มขึ้น
เนื่องจากพฤติกรรมการบริโภคของคนส่วนใหญ่ได้เปลี่ยนไปประกอบกับขนาดครอบครัวเล็กลง
รวมถึงการแข่งขันของผู้ผลิตแต่ละรายมีการแข่งขันกันมากขึ้นเนื่องจากการเติบโตของตลาดข้าวบรรจุถุง
โดยเฉพาะในเขตกรุงเทพฯ ซึ่งมีหลายบริษัทฯ ในตลาดที่ได้มีการใช้กลยุทธ์การตลาดต่างๆ
เพื่อเป็นสื่อในการสร้างชื่อเสียงและภาพพจน์เช่น ใส่วิตามินลงไปและนอกจากนั้น
ผู้บริโภคยังสามารถหาซื้อข้าวสาร ได้จากร้านขายของชำ ซึ่งเป็นร้านค้าใกล้บ้าน
และร้านค้าสมัยใหม่ที่เรียกว่าห้างสรรพสินค้า หรือซูเปอร์มาร์เก็ต
สิ่งเหล่านี้ย่อมจะมีผลในการกระตุ้นตลาดข้าวถุงให้มีการเติบโตอย่างรวดเร็วในอนาคต

  (ข) สภาพการแข่งขันภายในอุตสาหกรรม

  1.สภาพการแข่งขัน

ต้นทุนการผลิต

PRG มีขบวนการผลิตที่ครบวงจร ไม่เหมือนโรงสีข้าวทั่วๆ
ไปที่จะทำเฉพาะในส่วนการสีข้าวเปลือกเป็นข้าวสารเท่านั้น ดังนั้นต้นทุนผลิตต่อรายได้รวมของ PRG
จึงต่ำซึ่งถือว่าเป็นข้อได้เปรียบของ PRG ต่อคู่แข่งรายอื่นๆ

ณ ปัจจุบัน คนไทยมีความนิยมที่จะซื้อข้าวสารบรรจุถุงพลาสติกมากขึ้นเรื่อยๆ
เนื่องจากมีความสะอาดกว่าข้าวสารบรรจุกระสอบ “ข้าวมาบุญครอง”
เป็นข้าวถุงรายแรกที่บุกเบิกตลาดข้าวสารบรรจุถุง

พลาสติกมาตั้งแต่ปี 2527 ดังนั้น ชื่อเสียงและยี่ห้อของ PRG จึงเป็นที่ติดปากและเข้าถึงใจผู้บริโภค
ประกอบกับที่ PRG เน้นเรื่องของคุณภาพและความสะอาดในทุกขั้นตอนของการผลิต โดย ณ ปัจจุบัน
ทาง PRG ได้รับการรับรองจาก ISO 9001:2000 (ระบบคุณภาพ) GMP
(หลักเกณฑ์วิธีการที่ดีในการผลิต) และ HACCP (ระบบประกันคุณภาพด้านความปลอดภัยของอาหาร)
ซึ่งเป็นหลักประกันแก่ผู้บริโภคว่าข้าวสารบรรจุถุงของ PRG
มีมาตรฐานคุณภาพและความสะอาดถูกอนามัยในขบวนการผลิต ดังนั้น ผู้บริโภคจึงเชื่อถือในสินค้าของ
PRG ทำให้ข้าวมาบุญครองมียอดขายที่ดีตลอดมา

2.สถานภาพและศักยภาพในการแข่งขันและแนวโน้มภาวะอุตสาหกรรมและสภาพการแข่งขันในอนาคตสภาวะตลาดข้าวสารบรรจุถุงพลาสติก

ปัจจุบันตลาดข้าวบรรจุถุงทวีการแข่งขันมากขึ้น
เนื่องจากการเติบโตของตลาดข้าวบรรจุถุงโดยเฉพาะในเขตกรุงเทพฯ
การแข่งขันในตลาดค้าข้าวบรรจุถุงซึ่งมีหลายบริษัทในตลาดได้มีการใช้กลยุทธ์การตลาดเพื่อเป็นสื่อในการสร้างชื่อเสียงและภาพพจน์
เช่น ใส่วิตามินลงไป ส่วนช่องทางการจำหน่ายข้าวถุงไปสู่ผู้บริโภคขั้นสุดท้ายทั้งในเขตกรุงเทพฯ
และต่างจังหวัดนั้น สามารถหาซื้อได้จากร้านขายของชำซึ่งเป็นร้านค้าใกล้บ้าน
และร้านค้าสมัยใหม่ที่เรียกว่าห้างสรรพสินค้าหรือซูเปอร์มาร์เก็ต เป็นต้น

กลุ่มลูกค้าเป้าหมายของบริษัทก็คือผู้บริโภคทุกคนไม่แยกว่าอยู่ในระดับใด ด้านนโยบายการตั้งราคานั้น
PRG ตั้งราคาข้าวถุงใกล้เคียงกับคู่แข่งในระดับเดียวกันที่มีคุณภาพสินค้าใกล้เคียงกัน
ซึ่งโดยปกติแล้วจะต่างกันไม่มาก

โดยสรุปแล้ว ตลาดข้าวถุงมีแนวโน้มที่แจ่มใสและมีโอกาสขยายตัวเพิ่มขึ้น
เนื่องจากพฤติกรรมการบริโภคของประชาชนเปลี่ยนแปลงไป
ประกอบกับขนาดของครอบครัวที่มีขนาดเล็กลง
รวมทั้งการแข่งขันของผู้ผลิตแต่ละรายจะมีผลในการกระตุ้นตลาดให้มีการเติบโตอย่างรวดเร็ว

(3) การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์

กำลังการผลิตและปริมาณการผลิต

บริษัท ปทุมไรซมิล แอนด์ แกรนารี จำกัด (มหาชน)(PRG)

+-----------------------------+-----------------------------------------+
|                             | กำลังการผลิต (ตัน:ปี)                       |
+-----------------------------+-----------------------------------------+
| การสีข้าวเปลือก                | 320,000                                 |
|                             |                                         |
| การสกัดรำดิบ                  | 32,000                                  |
|                             |                                         |
| การบรรจุข้าวสารลงถุง           | 175,000                                 |
|                             |                                         |
| การผลิตแป้งข้าว                | 10,000                                  |
+-----------------------------+-----------------------------------------+

บริษัท ราชสีมาไรซ์ จำกัด บริษัทย่อยของ PRG

  ----------------------------- -----------------------------------------
                                กำลังการผลิต (ตัน:ปี)

  การบรรจุข้าวสารลงถุง             100,000
  ----------------------------- -----------------------------------------

บริษัท พีอาร์จี พืชผล จำกัด เครื่องจักรและไซโลของบริษัทฯ
ที่ให้บริการเช่ามีขนาดบรรจุและความสามารถทางเครื่องจักรดังนี้

1.  ไซโลปูน จำนวน 28 ถังบรรจุข้าวเปลือกได้รวม 60,000 ตัน

2.  ไซโลเหล็ก จำนวน 15 ถังบรรจุข้าวเปลือกได้รวม 10,000 ตัน

3.  ไซโลข้าวสาร จำนวน 15 ถัง บรรจุข้าวสารได้รวม 12,000 ตัน

4.  โกดังเก็บข้าวสาร จำนวน 5 หลังบรรจุข้าวสารได้รวม 30,000 ตัน

5.  เครื่องอบข้าว สามารถอบข้าวได้ 100 ตัน/ชั่วโมง

6.  ระบบการลำเลียงข้าวเปลือก สามารถลำเลียงข้าวเปลือกได้ 200 ตัน/ชั่วโมง

7.  ท่าเรือ เพื่อขนถ่ายสินค้าขนาด 3,000 ตันต่อวัน

8.  เครื่องจักรไอน้ำ สามารถผลิตไอน้ำและผลิตกระแสไฟฟ้าได้ 9.24 เมกกะวัตต์

  โดยเฉลี่ยตลอดปี ไซโลจะบรรจุข้าวเปลือกได้ประมาณ 70% ของขนาดบรรจุ

  การจัดหาวัตถุดิบหรือผลิตภัณฑ์เพื่อจำหน่าย

วัตถุดิบและผู้จำหน่ายวัตถุดิบ (Supplier)

  วัตถุดิบหลักที่ใช้ในการผลิต คือข้าวเปลือก ซึ่งสามารถแบ่งเป็นประเภทใหญ่ ๆ ดังนี้

-   ข้าวเปลือกนาปี (Rained Rice) คือข้าวที่เกิดจากการทำนาปีละครั้ง
    จะปลูกได้ระหว่างเดือนพฤษภาคม–ตุลาคม
    และสามารถเก็บเกี่ยวพร้อมทั้งจำหน่ายสู่ตลาดได้ตั้งแต่เดือนธันวาคม-กุมภาพันธ์

-   ข้าวเปลือกนาปรัง (Off-Season Rice) คือข้าวที่ปลูกนอกฤดูกาลทำนาปกติ
    สามารถปลูกได้ตลอดปี คือปีละ 2-3 ครั้ง

-   ข้าวเปลือกหอมมะลิ เป็นข้าวที่ปลูกในพื้นที่ที่เป็นดินทราย เช่น
    บริเวณแถบภาคตะวันออกเฉียงเหนือ

-   ข้าวเปลือกนาดินทราย หรืออาจเรียกว่าข้าวเปลือกเสาไห้ เพราะมีคุณสมบัติที่คล้ายคลึงกัน
    เป็นข้าวที่ปลูกบริเวณพื้นดินนาทรายบริเวณภาคกลางและภาคเหนือ

แหล่งที่มาของข้าวเปลือกนั้นจะมีอยู่ทั่วประเทศ แต่ส่วนใหญ่จะมาจากภาคกลาง เช่นจังหวัด
กำแพงเพชร นครสวรรค์ พิจิตร พิษณุโลก ปทุมธานี สุพรรณบุรี พระนครศรีอยุธยา เป็นต้น
ส่วนข้าวเปลือกหอมมะลินั้นจะมาจากภาคตะวันออกเฉียงเหนือ เช่นจังหวัด บุรีรัมย์ ขอนแก่น
ร้อยเอ็ด ศรีสะเกษ และมหาสารคาม เป็นต้น

เนื่องจากข้าวเปลือกเป็นสินค้าเกษตร
ซึ่งโดยทั่วไปสินค้าเกษตรจะมีราคาเปลี่ยนแปลงขึ้นลงอยู่ในระดับสูง
นอกจากนี้ยังมีลักษณะเป็นสินค้าตามฤดูกาล กล่าวคือข้าวเปลือกนาปีในช่วงเดือนธันวาคม-กุมภาพันธ์
จะเป็นช่วงที่เก็บเกี่ยวผลผลิตสูง ราคาจึงต่ำกว่าช่วงอื่น อย่างไรก็ตาม
ยังมีบางส่วนที่พ่อค้าหรือชาวนาเก็บไว้ในฉาง เพื่อจำหน่ายในช่วงที่มีน้อยหรือไม่มีข้าวเปลือกนาปี
จึงเห็นได้ว่าข้าวเปลือกนาปีสามารถรับซื้อได้ตลอดทั้งปี แต่ซื้อได้ในราคาที่แตกต่างกัน

ในการรับซื้อข้าวเปลือกนั้นจะต้องมีการตรวจสอบคุณภาพของข้าวเปลือกเช่น มีความชื้นเท่าไร
พร้อมที่จะนำไปสีได้เลยหรือไม่ ตามปกติแล้ว PRG จะรับซื้อข้าวเปลือกที่มีความชื้นประมาณ 14%
เพราะถ้าความชื้นมากเกินไป เมื่อเวลาสีออกมาแล้วจะทำให้สีไม่สวยเป็นเชื้อราง่าย
แต่ถ้ามีความชื้นต่ำเกินไปเมื่อเวลาสีแล้วข้าวจะหักง่าย แต่อย่างไรก็ตาม PRG มีอุปกรณ์ต่างๆ
ในห้องปฏิบัติการที่ทันสมัย และสามารถรับซื้อข้าวเปลือกที่มีความชื้นสูง เพราะ PRG
มีเครื่องอบข้าวเปลือกพร้อมที่จะอบข้าวเปลือกที่มีความชื้นมากไป
โดยเฉพาะข้าวเปลือกนาปรังที่ทำการเก็บเกี่ยวในช่วงฤดูฝน

ในการรับซื้อข้าวเปลือกนั้นส่วนใหญ่ PRG
จะรับซื้อจากนายหน้า(Broker)ซึ่งมีจำนวนมากรายและไม่มีรายใดรายหนึ่งมียอดขายข้าวเปลือกให้
PRG เกิน 30% เนื่องจากทาง PRG
เองก็ระวังไม่ให้เกิดความเสี่ยงจากการที่จะมีนายหน้าจำนวนน้อยรายซึ่งอาจจะทำให้เกิดการฮั้วราคาได้
ณ ปัจจุบัน PRG ได้ริเริ่มซื้อข้าวเปลือกจากสหกรณ์การเกษตรเพื่อการตลาดลูกค้า
ธ.ก.ส.หรือส.ก.ต.ซึ่งมีจำนวนมากรายทั่วประเทศโดยทาง
ส.ก.ต.จะเป็นผู้รวบรวมข้าวเปลือกจากชาวนามาขายให้ PRG นับว่าเป็นการตัด Broker
ออกไปได้บางส่วน

สภาพปัญหาเกี่ยวกับวัตถุดิบ

-ไม่มี-

(ข) ผลกระทบต่อสิ่งแวดล้อม

ในขบวนการผลิตตั้งแต่เริ่มจนถึงขั้นตอนสุดท้าย PRG
จะมีผลิตภัณฑ์พลอยได้หลายชนิดซึ่งทุกชนิดจะสามารถขายได้ทันทีหรือใช้เป็นวัตถุดิบของขั้นตอนอื่นต่อไป
แต่สุดท้ายแล้วจะไม่มีวัตถุดิบหรือผลิตภัณฑ์พลอยได้เหลือใช้ที่มีผลต่อสิ่งแวดล้อมแต่อย่างใด

ในการผลิตขี้เถ้าแกลบเพื่อส่งออกโดยใช้เตาเผาแกลบนั้นทาง PRG มีการควบคุมที่ดีโดยการใช้
Cyclone และ Wet Scrubber ในการดักเอาฝุ่นละอองของขี้เถ้า ซึ่งทาง PRG
ได้หมั่นตรวจสอบอยู่สม่ำเสมอ
อีกทั้งยังมีการตรวจสอบเป็นระยะจากหน่วยงานของรัฐที่ดูแลคือกระทรวงอุตสาหกรรมและกรมควบคุมมลพิษของกระทรวงวิทยาศาสตร์
ซึ่งที่ผ่านมาฝุ่นละอองจะอยู่ในเกณฑ์ต่ำกว่าที่กฎหมายกำหนดมาก

ค่าใช้จ่ายในการลงทุนเพื่อควบคุมสิ่งแวดล้อมในช่วง 3 ปี ที่ผ่านมา

-ไม่มี-

ข้อพิพาทเกี่ยวกับสิ่งแวดล้อม

-ไม่มี-

(4) งานที่ยังไม่ส่งมอบ

-ไม่มี-

5) ธุรกิจสนามกอล์ฟ

(1) ลักษณะผลิตภัณฑ์หรือบริการ

1. ลักษณะของธุรกิจสนามกอล์ฟ

บมจ.เอ็ม บี เค รีสอร์ท (MBK-R) [1]
ดำเนินธุรกิจสนามกอล์ฟมีสนามกอล์ฟที่เปิดบริการแล้วชื่อ“สนามกอล์ฟ Loch Palm Golf Club”
ตั้งอยู่ที่จังหวัดภูเก็ต ซึ่งเป็นสนามกอล์ฟ 18 หลุม ระดับมาตรฐาน
มีสนามฝึกหัดกอล์ฟอยู่ในบริเวณเดียวกัน
เพื่อให้ความสะดวกสำหรับนักกอล์ฟในการอุ่นเครื่องก่อนการออกรอบโดยมีอัตราค่าเช่าในการออกรอบแตกต่างกันออกไปของแต่ละกลุ่มลูกค้า

2. ลักษณะการบริการ

MBK-R ได้ให้บริการเช่าสนามในการออกรอบ นอกจากนั้น MBK-R ยังได้จัดให้มีการให้เช่าสิ่งอำนวยความสะดวกอื่นๆ ในการออกรอบเล่นกอล์ฟเช่น รถกอล์ฟ และอุปกรณ์กอล์ฟ เป็นต้น

(2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์หรือบริการที่สำคัญ

1.  กลยุทธ์การแข่งขัน

สนามกอล์ฟ Loch Palm Golf Club เน้นในเรื่องการบริการที่อำนวยความสะดวกให้กับ
ลูกค้า เช่น การบริการรถกอล์ฟ ซึ่งเป็นสนามกอล์ฟในจังหวัดภูเก็ตที่มีรถกอล์ฟ ให้บริการถึง 60 คัน
และทางรถกอล์ฟที่สมบูรณ์

2.  ลักษณะลูกค้าและกลุ่มลูกค้าเป้าหมาย

  ลักษณะของลูกค้าที่เข้าไปใช้บริการในสนามกอล์ฟ Loch Palm Golf Club แบ่งออกเป็น 2
  ประเภทได้แก่

กลุ่มลูกค้าชาวต่างชาติ ได้แก่ลูกค้าจากเอเชีย ยุโรป สหรัฐอเมริกา แคนาดา และออสเตรเลีย

กลุ่มลูกค้าในประเทศได้แก่คนท้องถิ่นและนักกอล์ฟภายในประเทศ

3.  การจำหน่ายและช่องทางการจำหน่าย

  สนามกอล์ฟ Loch Palm ได้กำหนดช่องทางและวิธีการจำหน่าย ดังนี้

  กลุ่มลูกค้าชาวต่างชาติ

-   ผ่านบริษัททัวร์ ที่เป็นตัวแทนของสนามฯ ทั้งในจังหวัดภูเก็ตและกรุงเทพฯ

-   ผ่านสื่ออิเล็คทรอนิคส์ หรือ E-mail

-   ผ่านระบบสายการบินชั้นนำ

-   ผ่านโรงแรมชั้นนำในจังหวัดภูเก็ต

  กลุ่มลูกค้าในประเทศ

  ลูกค้าในประเทศมักจะรู้จักและคุ้นเคยสนาม Loch Palm
  ดีอยู่แล้วจึงมักจะเป็นการจำหน่ายโดยตรงให้กับลูกค้ากลุ่มนี้
  และเพื่อให้ลูกค้าในกลุ่มนี้ได้มีโอกาสเข้ามาใช้บริการในสนาม Loch Palm Golf Club
  อย่างสม่ำเสมอ บริษัทฯ ได้จัดให้มีระบบสมาชิก 4 ประเภทสำหรับลูกค้าในประเทศคือ

-   สมาชิกประเภทบุคคล

-   สมาชิกประเภทนิติบุคคล

-   สมาชิกประเภทท้องถิ่น

-   สมาชิกข้าราชการ

ซึ่งสมาชิกเหล่านี้จะสามารถใช้บริการที่สนามได้ในราคาพิเศษ นอกจากนี้ทางสนามยังจัดให้มี
Promotion พิเศษ ขึ้นตามฤดูกาล
อีกทั้งยังเปิดโอกาสให้มีการจัดการแข่งขันให้กับสมาคมและชมรมต่างๆ ทั่วไป

(ข) สภาพการแข่งขันภายในอุตสาหกรรม

1.สภาพการแข่งขัน

สำหรับสภาพการแข่งขันของธุรกิจสนามกอล์ฟนั้น
ในจังหวัดภูเก็ตมีการแข่งขันที่สูงขึ้นตามลำดับเนื่องจากในจังหวัดภูเก็ตกำลังจะมีสนามกอล์ฟเพิ่มขึ้นใหม่อีก
1 สนาม แต่อย่างไรก็ตามสนาม Loch Palm Golf Club ก็ยังได้เปรียบคู่แข่งขันในด้านของ ที่ตั้ง
และสิ่งอำนวยความสะดวก เช่น รถกอล์ฟ นอกจากนั้น MBK-R ได้มีการสร้าง หลุมใหม่จำนวน 3
หลุม ซึ่งอยู่ในระหว่างการก่อสร้าง
เมื่อดำเนินการเสร็จเรียบร้อยแล้วจะทำให้สนามมีความแปลกใหม่ยิ่งขึ้น
อันจะเป็นการดึงดูดลูกค้าได้อีกทางหนึ่ง

2.จำนวนคู่แข่งขันโดยประมาณและขนาดของบริษัทเมื่อเปรียบเทียบกับคู่แข่งขัน

ในปี 2545 นี้ จังหวัดภูเก็ตจะมีสนามกอล์ฟทั้งหมด 5 สนาม ซึ่งคู่แข่งขันที่มีความใกล้เคียงกับ
สนามกอล์ฟ Loch Palm Golf Club มากที่สุดมี 1 สนาม แต่สนามกอล์ฟ Loch Palm Golf
Club สามารถได้เปรียบคู่แข่งขัน ในด้านของสิ่งอำนวยความสะดวก Lay Out
และทัศนียภาพที่เป็นธรรมชาติมากกว่า

3.สถานภาพและศักยภาพในการแข่งขันของบริษัท

จากสถิติของการจองเวลาและการจองการแข่งขันที่ผ่านมาสูงขึ้นกว่าปีก่อนๆ
สะท้อนให้เห็นว่าสนามกอล์ฟ Loch Palm Golf Club กำลังได้รับความนิยมสูงขึ้น

4.ชื่อคู่แข่งขัน

-   Phuket Country Club

-   Blue Canyon Country Club

-   Laguna Golf Club

-   Mission Hills Golf Club

5.แนวโน้มภาวะอุตสาหกรรมและสภาพการแข่งขันในอนาคต

เนื่องจากสนามกอล์ฟ Loch Palm Golf Club มีการเน้นกลุ่มลูกค้านักท่องเที่ยวเป็นกลุ่มลูกค้าหลัก
ดังนั้นภาวะอุตสาหกรรมจำเป็นต้องขึ้นอยู่กับปัจจัยและผลกระทบภายนอกเป็นหลัก อาทิเช่น
เศรษฐกิจโลก, สงคราม, โรคระบาด และผู้ก่อการร้ายในภูมิภาค เป็นต้น

ถึงแม้ในอนาคตในจังหวัดภูเก็ตจะมีสนามกอล์ฟใหม่อีก 1 สนาม
แต่เป็นที่คาดหมายว่าสนามใหม่ไม่น่าจะแบ่งซึ่งส่วนแบ่งตลาดของ Loch Palm เนื่องจาก Focus
ในกลุ่มลูกค้าเป้าหมายคนละกลุ่ม สนามที่เกิดใหม่ Target ลูกค้ากลุ่มที่สูงกว่า Loch Palm
และอยู่ห่างจาก Loch Palm มาก นอกจากนั้นสถิติลูกค้าที่ใช้บริการของสนามกอล์ฟ Loch Palm
มีอัตรา Repeat เพิ่มขึ้นในทุกๆ ปี

(3) การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

-ไม่มี-

(ข) ผลกระทบต่อสิ่งแวดล้อม

ทางสนามกอล์ฟ Loch Palm Golf Club ที่จังหวัดภูเก็ตนั้น MBK-R
จะต้องดูแลสนามให้มีสภาพที่สวยงามอยู่เสมอ จึงต้องมีการใส่ปุ๋ยเป็นประจำ
ดังนั้นภาวะที่อาจจะเกิดผลกระทบต่อสิ่งแวดล้อมได้คือสารเคมีที่ใช้ เนื่องจากเมื่อเวลารดน้ำสนาม
ปุ๋ยที่ใส่เอาไว้อาจจะถูกชะล้างและไหลลงสู่แหล่งน้ำ
แต่เมื่อได้นำน้ำดิบจากแหล่งน้ำภายในสนามกอล์ฟ Loch Palm Golf Club
ไปทำการทดสอบคุณภาพน้ำผลที่ได้ก็คือคุณภาพน้ำอยู่ในเกณฑ์มาตรฐาน
นอกจากนั้นยังมีการสำรวจและทำวิจัยผลกระทบต่อสิ่งแวดล้อม
ซึ่งผลสรุปการวิจัยไม่กระทบต่อสิ่งแวดล้อมแต่อย่างใด

2.ค่าใช้จ่ายในการลงทุนเพื่อควบคุมสิ่งแวดล้อมในช่วง 3 ปี ที่ผ่านมา

-ไม่มี-

3.ข้อพิพาทเกี่ยวกับสิ่งแวดล้อม

-ไม่มี-

(3) งานที่ยังไม่ส่งมอบ

-ไม่มี-

[1] ในช่วง พ.ค.45-พ.ค.46 ดำเนินธุรกิจโดยบริษัท เอ็ม บี เค กอล์ฟ แอนด์ รีสอร์ท จำกัด